Back PRIVREDA INSTITUCIJE Osnovan Vojvođanski klaster organske proizvodnje\npetak, 05 septembar 2014 08:53\nUoči osnivačke Skupštine Vojvođanskog klastera organske proizvodnje, u zgradi Banovine, u četvrtak, 4. septembra, održana je konferencija prvog klastera ovakve vrste u Srbiji, a verovatno i u regionu. Tako se Vojvođanski klaster organske proizvodnje prudružio porodici od 26 drugih klastera, koji su nastali sa i uz podršku Vlade Vojvodine.\n-Danas smo se našli da još jednom promovišemo nešto što je sjajno, a ovo predstavlja najbolji dokaz da Vojvodina ide krupnim koracima napred - rekao je gospodin Miroslav Vasin, član Vlade Vojvodine i pokrajinski sekretar za privredu, zapošljavanje i ravnopravnost polova. On je istakao da gajenje organske hrane, osim što je kulturni i civilizacijski trend, pruža šansu velikom broju poljoprivrednika u Vojvodini koji imaju manje parcele.\nTakođe je rekao da danas Vojvodina ima nekoliko nekoliko velikih proizvođača organske hrane, i veliki broj malih, ali malih samo po kapacitetima, i da osnivanje klastera proizvođača organske hrane predstavlja jedan od najznačajnijih događaja u klasterskoj istoriji Vojvodine. Gospodin Vasin se zahvalio u ime Pokrajinske vlade svima koji su se potrudili da za relativno kratko vreme ideju o organskoj hrani, koja je do pre godinu-dve dana bila još prava nepoznanica, kroz požrtvovanu aktivnost, realizaciju projekata, kroz angažovanje naučnih institucija, Novosadskog univerziteta, nevladinog sektora, dovedu na nivo da se danas osniva klaster sa 31. članom, u kojem su naučne ustanove, preduzeća koja se bave proizvodnjom organske hrane, mali proizvođači, nevladin sektor... Danas počinje jedan period kada će organska hrana i njeno gajenje u Vojvodini biti rađeni i planirani, i biti podignuti na nivo organizovane aktivnosti, zaključio je Miroslav Vasin.\nProf. dr Radovan Pejanović, prorektor za finansije i organizaciju Novosadskog univerziteta i profesor na Poljoprivednom fakultetu u Novom Sadu, je podsetio na izvorno značenje reči klaster, koja u bukvalnom prevodu znači grozd, a u prenosnom mesto i inicijator povezivanja. Klaster je udruženje, poslovna organizacija koja okuplja proizvođače, trgovce, one koji se bave obrazovanjem, naukom i istraživanjem, nevladine organizacije, sredstva informisanja, ukratko svod proizvođača, koji će preko trgovaca, setifikacionih kuća, obrazovanja i nauke, da se razviju i iskoriste određene potencijale.\nProf. Pejanović je podvukao da su poljoprivreda, agroprevreda, agrobiznis, vodeće privredne grane Republike Srbije, posebno AP Vojvodine, i da je to strateška oblast koja ima perspektivu. Univerzitet u Novom Sadu je pokrenuo inicijativu, zajedno sa Poljoprivrednim fakultetom, FTN-om, Institutom za prehrambene tehnologije, Institutom za ratarstvo i povrtarstvo, uz pomoć kompanije „Zdravo organic“ u Selenči, nevladinih organizacija, proizvođača organske hrane, uz svestranu podršku Vladi Vojvodine, da se osnuje jedan klaster kako bi se ova veoma perpektivna oblast poljoprivrede, posebno u AP Vojvodini, pokrenula, razvila, donela efekte. Kolika je perspektiva organske proizvodnje u Srbiji, govori podatak da Austrija pod organskom proizvodnjom ima oko 20% obradivih površina, a Srbija samo oko 1%.\nJozef Gašparovski direktor fabrike „Zdravo organic“ je tom prilikom rekao da je bilo potrebno dve godine od ideje do realizaije klastera organske proizvodnje, i da je on neophodan jer ova oblast privređivanja ima prostora za narednih 20 godina da se širi i razvija. Kao primer naveo je podatak da su nedavno Kuvajćani bili spremni da kupe sve što ovo preduzeće proizvodi organsko, ali toga je još uvek jako malo.\nGospodin Gašparovski je iskoristio priliku da se zahvali na pomoći koji im sve vreme pruža Pokrajinska vlada, kao i naučnim institucijama, pre svega profesorici Branki Lazić, koja je jedan od osnivača Centra za organsku proizvodnju Selenča, a onda i Univerzitetu Novi Sad, Poljoprivredenom fakultetu. Na kraju se zahvalio i novinarima, koji prenoseći informacije o organskoj proizvodnji podstiču ljude da krenu u tom pravcu.\nPrisutnima se, u ime proizvođača udruženja VitaS iz Rume obratila Sanda Klještanović ističući da je osnivanje klastera bila karika koja je nedostajala.\n-Suština je da se jednim radom, učenjem i trajanjem može postići da imamo zdrav proizvod bez primene hemije, usklađen sa prirodom koja nas okružuje. Osim toga, imamo zadovoljstvo da boravimo na čistom vazduhu, u prirodi, i da imamo proizvod koji sa stabla možemo da pružimo našem detetu bez bojazni da će se pojaviti neka alergija ili nešto slično - rekla je Sanda Klještanović.\nGospođa Olivera Radovanovič, iz Zelene mreže Vojvodine, koja je vodila ovu konferenciju, kao i osnivačku Skupštinu, održanu potom, rekla je da je uloga ove nevladine organizacije bila da okupi i koordinira sve aktere voljne da se klaster osnuje, i da sa radošću može da kontstatuje da su u tome uspeli.


Narodna partija Srpske počela sa radom u Bijeljini /VIDEO/ - NTV Arena Bijeljina\nBijeljina je dobila još jednu političku partiju. Sinoć je ozvaničen početak rada Narodne partije Srpske , gradskog dbora u Bijeljini, a otvorene su i prostorije ove stranke. Cilj im je da formiraju 50 opštinskih i gradskih odbora širom Srpske, a od iduće godine i parlamentarna stranka.\nSvaki početak je težak, ali prednost Narodne partije Srpske je što je čine ljudi sa dugogodišnjim političkim i organizacionim iskustvom , izjavio je lider ove partije Darko Banjac, na otvaranju prostorija stranke u Bijeljini. Cilj im je da tokom godine organizuju mjesne i gradske odbore širom Srpske.\nDiko Cvijetinović, predsjednik GO ove stranke u Bijeljini rekao je da je u aprilu mjesecu planirana Izborna Skupština, te da je plan da do kraja marta mjeseca 30 do 40 Mjesnih odbora u Bijeljini. Otvaranju prostorija stranke prisustvovali su i članovi Koalicije “Dogovor za Bijeljinu”.\nNPS će nastaviti saradnju sa koalicionim partnerima na nivou RS.\nIz ove partije pozivaju građane Bijeljine da im se pridruže , te da ukažu na probleme ali i predlože sugestije za poboljšanje kvaliteta života stanovništva u Srpskoj.\nTags: bijeljina, darko banjac, diko cvijetinović, djordje popovic, narodna partija srpske, nps


Loti: WTCR nije kraj, već nastavak TCR Internacionalne serije - Serbiaring\nLoti: WTCR nije kraj, već nastavak TCR Internacionalne serije\nDecember 19, 2017 Aleksandar Babić TCR, Vesti 0\nVeliki mag turing trkanja Marčelo Loti jedan je od trenutno najtraženijih sagovornika u svetu automobilskog sporta.\nRazlog je, naravno, činjenica da će jedino planetarno turing takmičenje u 2018, WTCR, biti voženo po konceptu koji je italijanski menadžer osmislio i počeo da promoviše pre samo tri i po godine. Čitaocima našeg portala dobro je poznato kako je zamisao zasnovana na jednom kup modelu Seata izrasla u planetarnu silu, kako je privukla još desetak brendova i kako je, najzad, čak i u FIA optici jednostavno morala da nasledi WTCC, jer se pokazala i atraktivnom i održivom.\nDa bi se rodio Svetski kup turing automobila, čije je početno dogovoreno trajanje definisano na dve sezone, do sporazuma je moglo da dođe između tri zainteresovane strane: Lotijeve firme WSC, FIA kao krovne organizacije i Eurosporta, koji na sebe preuzima medijske i promotivne zadatke.\n“Ovaj sporazum predstavlja vrhunsko priznanje nivou TCR koncepta, koji smo pokrenuli pre tri godine i koji za sve to vreme ni u jednom trenutku nije prestajao da se širi i razvija”, komentariše Loti.\n“Pregovori su bili veoma dugi, jer je bilo različitih detalja oko kojih smo morali da se sporazumemo, trebalo je doći do rešenja pozitivnog za sve. Mi smo promenili cilj od kojeg smo počeli, naš primarni interes bile su kontinentalne TCR serije, dok je WTCR bio u drugom planu. Trebalo je malo više vremena, ali verujem da je to bilo neophodno.”\nOsim što su potrajali, pregovori nisu bili ni jednostavni, što se i moglo pretpostaviti. Pored merljivih kriterijuma poput troškova ili rejtinga, u igri su ipak bili i oni nemerljivi, kao što su ego i ponos.\nTC1 i TCR nisu bili suparnički koncepti po svojim tehničkim karakteristikama, verovatno čak ni po Lotijevoj izvornoj ideji, ali se ispostavilo da FIA u rukama drži preskupu igračku čiji je životni vek bio samo četiri sezone. Prodavši TCR licencu Međunarodnoj automobilskoj federaciji i Eurosportu, Loti ih je primorao da priznaju superiornost njegovog koncepta i na neki način se revanširao za gubitak pozicije WTCC promotera koju je držao do 2014. Međutim, u njegovim rečima ne može se osetiti nota trijumfalizma.\n“Želim da kažem da je svaka od strana uvažavala pozicije ostalih. Takav duh i pristup omogućili su nastanak sporazuma koji zadovoljava sve. S našeg gledišta, ponosni smo da konačni dogovor potpuno poštuje duh TCR-a, koji je rezervisan pre svega za klijentsko trkanje.”\nKako je Serbiaring već ranije pisao, tokom prethodnih sezona je bilo varnica na relaciji FIA – Loti, ali su ključni ljudi s obe strane teoretski nepostojećeg, u praksi svakako živog fronta, ipak pronašli način da se dogovore, štaviše i da sarađuju. Takav pristup je bez sumnje održao u životu jedinu globalnu turing seriju, makar i u formi svetskog kupa, jer je TC1 koncept bio definitivno potrošen, za nove proizvođače nezanimljiv i s njim se dalje nije moglo. Izgleda da je bilo najvažnije da FIA i WTCC promoter sami sebi priznaju tu realnost.\n“Predsednik FIA Žan Tod je tu bio važan”, ističe Loti. “Od početka je kazao da je pristalica sporazuma i nije prestajao da se zanima za ovo pitanje, pokušavajući da nam pomogne da sarađujemo i radimo smireno i međusobno jedinstveno.”\n“U 2015. smo pokrenuli TCR Internacionalnu seriju s namerom da promovišemo TCR koncept. Taj cilj je u potpunosti postignut, preko promotera, vozača i proizvođača pokazano je da kategorija ima ogroman potencijal. U samo tri godine privukli smo više od jednog tuceta automobilskih marki, dok druge već neko vreme rade kako bi nam se u budućnosti priključile.”\nRođenje Svetskog kupa turing automobila prekida trogodišnji u velikoj meri slavan život TCR Internacionalne serije. Nema sumnje da će nju Marčelo i obnoviti ako FIA odluči da krene nekim drugim tehničkim putem od 2020. nadalje. Za sada, najviše pozicionirano TCR takmičenje nastavlja svoj život kroz Svetski kup turing automobila.\nWTCR, dakle, ne treba gledati kao novi život ugašenog Svetskog šampionata, već kao nastavak TCR Internacionalne serije, objašnjava menadžer iz Modene: “Ovaj sporazum ne treba posmatrati kao promenu, već kao nastavak projekta koji smo započeli TCR Internacionalnom serijom, koja se sada transformiše u WTCR. Štaviše, učešće FIA i angažman moćne medijske grupe kakva je Diskaveri-Eurosport značajno će pomoći u daljem TCR rastu i u iduće dve godine, kao što se dogodilo u prethodne tri.”\nLoti je otkrio i čemu će u neposrednoj budućnosti najviše posvetiti: “Eurosport će se baviti rukovođenjem i promovisanjem WTCR, dok ćemo se mi uglavnom koncentrisati na kontinentalne i nacionalne serije, i to mnogo više nego što smo dosad činili.”\nKonačno, može da se kaže da je Marčelo na globalnoj sceni “isterao svoje”. To je efektno i potvrdio praktično popevši svoju seriju na vrh zlosrećne FIA turing piramide – mada u Parizu sigurno ne žele da stvar tako posmatraju – a svoj trogodišnji rad sumirao je sledećim rečima: “Počevši od nule, dali smo život TCR Internacionalnoj seriji i radili smo na tome da je iz godine u godinu poboljšavamo i da joj obezbedimo neprekidan rast. U tome smo uspeli, a sada sam potpuno ubeđen da će ovaj novi sporazum našu misiju odvesti dalje, jer znam da su FIA i novi promoter shvatili koliku su odgovornost preuzeli.”\nProdrajv rejsing Australija postaje Tikford rejsing\nVerne: Kad su mi ponudili TCR nisam bio posebno uzbuđen, a sada ga vozim s uživanjem


BEOGRADSKI DIJALOZI Projekat Foruma Srbija Nemačka i Beogradskog fonda za političku izuzetnost (BFPE) uz podršku nemačkog Saveznog ministarstva za ekonomsku saradnju (BMZ) i Nemačke organizacije za međunarodnu saradnju (GIZ). REFORMAMA DO PRIVREDNOG OPORAVKA I ČLANSTVA U EVROPSKOJ UNIJI. Prva konferencija „Beogradskih dijaloga“ održana je 10. februara 2015. godine u Skupštini grada Beograda. Na tri panela političari, privrednici i eksperti iz Srbije i Nemačke diskutovali su o političkim i ekonomskim merama koje Srbija mora da sprovede na putu do članstva u Evropskoj uniji i neophodnosti reforme državne uprave. Ova inicijativa predviđa niz konferencija na kojima će istaknuti predstavnici dve zemlje razmenjivati znanja i iskustva sa ciljem da se ubrza evropska integracija Srbije. Na prvoj konferenciji „Beogradskih dijaloga“ održane su tri panel diskusije na kojima se razgovaralo o privrednim i strukturalnim reformama neophodnim za oporavak srpske privrede i ubrzanje pregovaračkog procesa Srbije sa Evropskom unijom. Konferenciju su otvorili premijer Srbije Aleksandar Vučić i poslanik Bundestaga i specijalni predstavnik vlade SR Nemačke za predsedavanje OEBS-om 2016. godine Gernot Erler.\nVučič je rekao da veoma brzo očekuje otvaranje prvih poglavlja u procesu pridruživanja Evropskoj uniji, ali da je važnije od samog otvaranja poglavlja „šta ćemo da uradimo sa zemljom i koliko ćemo moći sebe da promenimo.“ On je rekao da je Srbiji potrebna „simbioza političkog i ekonomskog delovanja“. Erler je akcenat stavio na aktuelnu geopolitičku situaciju na kontinentu izazvanu krizom u Ukrajni. Izrazio je očekivanje da će i zemlje koje se nalaze na putu pridruživanja Uniji, poput Srbije, jasno pokazivati privrženost fundamentalnim vrednostima EU. Neutralan odnos prema sistemu vrednosti na kojem počiva EU nije moguć, podvukao je Erler. Predsednik Privredne komore Srbije i predsedavajući Upravnog odbora Foruma Nemačka Srbija Marko Čadež je u uvodnoj reči rekao da je inicijativa za pokretanje „Beogradskih dijaloga“ započeta u junu prošle godine sa namerom da predstavnici Srbije o reformskim procesima razgovaraju sa nemačkim partnerima, donosiocima odluka i stručnjacima. Cilj „Dijaloga“ je da kritički prati reformski proces zarad njegovog poboljšanja, da analizira šta je učinjeno i predlaže naredne korake, rekao je Čadež. Direktorka Beogradskog fonda za političku izuzetnost Sonja Liht je rekla da je dijalog put ka demokratiji, da se dijalogom jačaju argumenti, da se tako uči od drugih i uči o sebi, nasuprot monološkoj kulturi koja je u Srbiji i previše prisutna. „Dijalog je način da pomognemo našim partnerima da nas razumeju, da mi razumemo njih i da zajedno učvrstimo put ka razvijenoj evropskoj Srbiji“, rekla je Liht. Na prvom panelu Pregovori o pristupanju EU: reformski kompas za Srbiju prvi potpredsednik Vlade i ministar inostranih poslova Ivica Dačić rekao je da će napredak dijaloga Beograda i kosovskih Albanaca ostati ključan parametar za integraciju Srbije u EU, te da je proces pridruživanja Srbije u dobroj meri pitanje političke volje i da bi EU trebalo više da uzme u obzir koliko je Beograd doprineo normalizaciji odnosa sa Prištinom.\nSa tim se složio i bivši evropski komesar za proširenje u periodu 1999-2004. Ginter Ferhojgen koji je istakao da je za politiku proširenja EU potrebna „jasna, uverljiva politička volja“ evropskih institucija i njihova adekvatna poruka zemljama u procesu integracija. Prema mišljenju ministarke bez portfelja zaduženoj za evropske integracije Jadranki Joksimović prioritet u pregovaračkom procesu sa EU ne treba davati emocijama, već konkretnim činjenicama, na osnovu kojih onda građani mogu da donesu racionalnu odluku da li žele ili ne žele da Srbija postane članica Evropske unije. Ona je ukazala da 44 odsto građana Srbije podržava ulazak Srbije u EU, a reformski proces čak 66 odsto, što znači da građani indirektno razumeju da su reforme najbolji put kojim se stiže u Uniju i da su istovremeno uslov za poboljšanje njihovog života. Zamenik šefa Delegacije Evropske unije u Republici Srbiji Oskar Benedikt istakao je da EU zbog finansijske i ekonomske krize u pregovaračkom procesu postavlja veće zahteve po pitanju ekonomskih reformi, tako da će samo „privredno zrele“ države moći da postanu nove članice EU. Na drugom panelu Reformski kapacitet Srbije: uloga javne uprave učesnici su se saglasili da je efikasna državna uprava neophodna kako za pokretanje privrede, tako i za privlačenje stranih investitora i napredovanje u pregovorima sa EU.\nU tom smislu je potpredsednica Vlade i ministarka za državnu upravu i lokalnu samoupravu Kori Udovički rekla da Srbiji predstoji „istorijska“ optimizacija i racionalizacija državne uprave koja će trajati tri godine, te da da će racionalizacija broja zaposlenih u javnoj upravi od pet odsto biti završena do juna, a da ona očekuje da će polovina otići prirodnim odlivom. Bivši ministar finansija Nemačke Hans Ajhel istakao je da je Srbiji na putu ka Evropskoj uniji “neophodna dobra administracija, pored ostalog da bi mogla efikasno da crpi sredstva iz evropskih fondova i usmeri ih u konkretne, preko potrebne projekte”. Jer, kada jednog dana Srbija postane članica EU, ona bi kao jedna od siromašnijih zemalja mogla da dobije do četiri odsto svog BDP-a iz evropskih fondova. Zamenik direktora Kancelarije Vlade Srbije za evropske integracije Srđan Majstorović ocenio je da svaka zemlja koja želi da pristupi EU mora da bude sposobna da primeni pravo Unije, procedure i standarde koje u toku pregovora usvoji kao deo svog zakonodavstva, a to nije moguće bez reforme državne uprave i njenog usaglašavanja sa standardima nerazvijenih članica EU. Na trećem panelu Značaj uspeha reformi za unapređenje konkurentnosti srpske privrede srpski ministar privrede Željko Sertić podsetio je da Srbija jeste pre dvadesetak godina definisala da hoće da se okrene tržištu i tržišnoj konkurenciji, odnosno osnovnim elementima kapitalizma, ali „da mi sve vreme živimo u nekakvom socijalističkom realizmu, sa praksom koja dezavuiše elemente tržišne ekonomije po pitanju preduzeća u restrukturiranju nerešenih odnosa, socijalnih pitanja ili administracije koja nije spremna za tržište“. On je naglasio da Srbija mora da menja svest o privredi, jer „država više neće finansijski podržavati preduzeća koja ne mogu da funkcionišu“. Stečaj za 188 preduzeća je, prema njegovim rečima, politička odluka zasnovana na ekonomskoj logici. Sertić je rekao i da Srbija mora da razdvoji ekonomsku od socijalne politike.\nPredsednik MK Group Miodrag Kostić upozorio je da Srbija nema dovoljno obučenih kadrova za primenu savremene tehnologije kako u privredi, tako i u državnoj administraciji i lokalnoj samoupravi. Direktor Profine grupe u Srbiji i član Upravnog odbora Foruma Srbija Nemačka Bojan Predojević naglasio je da kapitala za investicije u principu ima, ali da, kako kaže jedan nemački privrednik, Srbija jeste dobra, samo što to malo ko izvan Srbije zna. „Na tome treba da se proaktivno radi i preko diplomatskih predstavništava i preko Privredne komore Srbije“, upozorio je Predojević i dodao da Srbija mora da pronađe način da odgovori na potrebe malih i srednjih preduzeća koje žele da investiraju u Srbiji.\nUčesnici panela na prvoj konferenciji „Beogradskih dijaloga“\nPrvi potpredsednik Vlade Srbije i ministar inostranih poslova Ivica Dačić; ministarka bez portfelja zadužena za evropske integracije Jadranka Joksimović; bivši evropski komesar za proširenje Ginter Ferhojgen; zamenik šefa Delegacije Evropske unije u Republici Srbiji Oskar Benedikt; potpredsednica srpske Vlade i ministarka za državnu upravu i lokalnu samoupravu Kori Udovički; bivši ministar finansija Nemačke Hans Ajhel; zamenik direktora evropske kancelarije za integracije Srđan Majstorović; ministar privrede Srbije Željko Sertić; predsednik kompanije MK Group Miodrag Kostić; direktor Profine grupe u Srbiji i član Upravnog odbora Foruma Srbija Nemačka Bojan Predojević.


Svega pet odsto građana smatra da je dobilo sve potrebne informacije o epidemiji i vanrednom stanju - Društvo - Dnevni list Danas\nPočetna » Vesti » Društvo » Svega pet odsto građana smatra da je dobilo sve potrebne informacije o epidemiji i vanrednom stanju\nOnlajn anketa Nacionalne koalicije za decentralizaciju (NKD)\nZ. M.08.05.2020. 15:59\nGrađani smatraju da su tokom vanrednog stanja uvedenog zbog epidemije korona virusa u značajno većoj meri informisani o situaciji na nacionalnom nego o onoj na lokalnom nivou, a svega pet odsto njih ocenjuje da je dobilo sve relevantne informacije u vezi sa tim.\nTo je pokazala je onlajn anketa Nacionalne koalicije za decentralizaciju (NKD).\n– Centralizacija informisanja tokom celokupnog vanrednog stanja imala je izrazito negativan uticaj na obaveštenost građana o pitanjima koja ih se lično tiču. Posledice su mnogostruke, a među njima je i pribegavanje verovanju u glasine i neproverene informacije – ocenila je NKD, koja se zalaže za “izradu opsežne studije o kvalitetu informisanja građana u\nNKD je kao opšti zakljičak navela da značajan broj anketiranih smatra da su saopštavane informacije “često nedovoljno jasne, nekada i kontradiktorne”, a neke od njih “uznemiravajuće” i njihovo saopštavanje “širenje panike”. Anketiranje je sprovedeno na nereprezentativnom uzorku od 104 građana.\n– Više od petine ispitanika (21,18 odsto) smatra da je glavni problem u njihovoj obaveštenosti što ne dobija informacije koje se odnose na broj zaraženih virusom COVID-19 u njihovim lokalnim zajednicama. Svaki deveti građanin (11,86 odsto) ocenjuje kao glavni problem što ne odbija informacije o realnom broju zaraženih i preminulih, a svaki deseti (10,16 odsto) da je glavni problem nedostatak informacija o realnom stanju u bolnicama zdravstvenom sistemu – rekli su u NKD.\nIstraživanje je pokazalo da se o epidemiji i merama vanrednog stanja više od petine ispitanika (21,93 odsto) informiše preko društvenih mreža, skoro petina (19,37 odsto) putem internet portala, a manje od petine (18,8 odsto) preko nacionalnih televizija. Preko zvaničnog internet portala covid19.rs informiše se svaki sedmi građanin (14,81 odsto).\ninformisanjeIstraživanjeKorona virusNacionalna koalicija za decentralizacijuVanredno stanjeNiš


Spašeno 4.500 izbjeglica kod obale Libije\nIzbjeglice u malim brodovima i čamcima iz Libije pokušavaju doći do Italije (AP)\nU čak 20 spasilačkih operacija, od jutros je uz libijsku obalu spašeno više od 4.500 izbjeglica, saopćila je italijanska obalska straža koja trenutno koordinira napore za spašavanje još jednog čamca u opasnosti na Mediteranu.\nU najvećoj od tih operacija spašavanja je brod Bourbon Argos, koji pripada humanitarnoj organizaciji Ljekari bez granice, spasio više od 800 ljudi koji bi uskoro trebali biti prevezeni na italijansku obalu, prenijela je agencija AFP.\nKoordinator za vanredne situacije Ljekara bez granica Simon Barose je izjavio da među spašenim izbjeglicama ima Eritrejaca, Nigerijaca, Somalijaca, Libijaca, Sirijaca i državljana drugih zemalja na zapadu Afrike.\nDrveni i gumeni čamci\nPomenutih 20 spasilačkih operacija su se odvijale na udaljenosti između 30 i 40 nautičkih milja od libijske obale, a izbjeglice su spašene sa osam drvenih i 12 gumenih čamaca.\nBrod italijanske obalske straže “Dattilo” je iz mora pokupio 1.137 osoba iz dva čamca, dok je brod Corsi spasio 137 ljudi iz probušenog gumenog čamca, u kojem je pronađeno i tijelo jedne žene.\nObalska straža je navela da se trenutno odvija još jedna operacija spašavanja ljudi sa čamca koji se našao u opasnosti tokom opasne plovidbe od libijske do italijanske obale.\nU petak je pronađeno tijelo utopljene petogodišnje sirijske djevojčice na obali Egejskog mora na zapadu Turske.


Srbija neće biti mesto gde će se najprljavijim metodama izvlačiti litijum – Čivijaš radio\nSrbija neće biti mesto gde će se najprljavijim metodama izvlačiti litijum\nHISTERIJA 2.0! PROFESORKA SA OKSVORDA I KREATOR\nHome Šabac Loznica\nin Loznica, Vesti\nPotpredsednica Stranke slobode i pravde Marinika Tepić izjavila je da je ta stranka potpisala društveni sporazum kojim se obavezala da nikada neće pristati na to da Srbija bude mesto gde će se “najprljavijim metodama” izvlačiti litijum, saopštio je SSP.\n„Mi to garantujemo ne samo svojim potpisom, već i svojom političkom odgovornošću. Mi smo se tim sporazumom obavezali da nikada nećemo koalirati i sarađivati sa drugim političkim faktorima i organizacijama koji bi doneli drugačiju odluku“, rekla je Tepić u Loznici.\nOna je dodala da su članovi SSP svesni da je litijum značajan resurs budućnosti za narednih 60 do 80 godina i da „niko nema ništa protiv toga“, ali da su protiv toga da se „katastrofalnom tehnologijom, koja se do sada primenjivala u svetu, uništi ne samo ovo područje, već i generacije širom Srbije“.\n„Ne postoji taj milion profita, to radno mesto, taj suficit, ta nadoknada u budžetu, ta korist vredna jednog ljudskog života“, rekla je Tepić.\nOna je kazala da SSP ima saznanja da kompanija Rio Tinto pokušava da „kupi“ sportska udruženja i sportske klubove u Loznici.\n„Imamo saznanja da kompanija Rio Tinto pokušava da ‘kupi’ sportska udruženja, sportske klubove ovde u Loznici, odnosno da ‘potkupi’, da podmiti, da im daju pare čak i da ih ne reklamiraju. Znate kako se to zove? Podmićivanje“, rekla je potpredsednica SSP.\nTepić je navela da će Loznica biti mesto „sa kataklizmičnim posledicama“, jer sa takvom tehnologijoim ne može ništa da se uradi, a da posledice ne trpe deca.


Dan online - Drustvo: Srušen nelegalni objekat - 2019-12-13\nDrustvo U MASLINJAKU U ULCINJU\nObjekat nelegalno građen u maslinjaku Srušen nelegalni objekat\nNelegalni objekat srušen je juče u maslinjaku Bašbuljuk u Ulcinju, dva dana nakon izdatog rješenja i hapšenja izvođača radova koji je ignorisao odluke nadležnih i nastavio dalju gradnju nelegalnog objekta, kažu iz Ministarstva održivog razvoja.\n– Nadzor nad bespravno izgrađenim objektom započeli su 11. novembra ove godine inspektori Urbanističko-građevinske inspekcije Ministarstva održivog razvoja i turizma i to po službenoj dužnosti. Prilikom nadzora utvrđeno je da se izvode radovi na prizemnom objektu sa betonskom pločom na kojoj je izgrađena drvena konstrukcija i to bez prijave i odgovarajuće dokumentacije. Dana 13. novembra završen je inspekcijski nadzor i zapisnički je naložena zabrana izvođenja daljih radova. Inspekcijskim nadzorom koji je ponovljen 8. decembra utvrđeno je da su u međuvremenu, odnosno nakon naložene zabrane nastavka izvođenja radova izvođeni novi radovi – objasnili su iz MORT-a.\nPodnijeta je i krivnična prijava protiv lica za koje postoji osnov sumnje da je počinilo krivično djelo građenje objekta bez prijave i dokumentacije za građenje.


"Smanjiti uvoz": Košarac istakao da treba sve učiniti da se zaštititi domaća proizvodnja peradi | BL Portal\n1. Septembra 2020. 14:29\n“Kovid 19 je prouzrokovao mnoge poremećaje, ali i mimo toga treba tražiti najbolju poziciju za proizvode proizvedene u Republici Srpskoj i FBiH”, rekao je Košarac.\n“Kada je riječ o pilećem mesu naši proizvođači mogu da izvoze u zemlje Cefte, EU, kao i jaja za dalju preradu kompanije iz BiH mogu da izvoze. Još je ostalo da bude riješeno pitanje izvoza konzumnih jaja i na tome ćemo raditi zajedno sa entitetskim vlastima”, naveo je Košarac.\n“Tražićemo adekvatno reagovanje nadležnih inspekcijskih organa i Kancelarije za veterinarstvo”, istakao je Košarac.\n“Jedino je ostalo da se stvore uslovi za izvoz mesa peradi i proizvoda od mesa peradi. Ostala su još konzumna i rasplodna jaja i dogovorili smo da ćemo održati sastanke sa nadležnim entitetskim tijelima da bismo prikupili podatke i poslali u Brisel u vezi sa planom kontrole salmonele kao jednim od prvih uslova za izvoz”, rekao je Kalaba, izražavajući nadu da će svi potrebni podaci koji se prikupljaju iz Srpske i FBiH u Brisel biti poslati do kraja godine.\n“Nadam se da ćemo peradarstvo, kao i ostale poljoprivredne grane u BiH istaći i podstaći domaće proizvođače da povećamo potrošnju proizvoda jer je u situaciji kada se smanjuje proizvodnja veoma važno da domaće proizvode plasiramo da bi naša privreda pretrpjela što manju štetu”, naveo je Abandžić.\nTags: domaća proizvodnja, perad, Staša Košarac\nSuđenje Ademu Kostjerevcu: Svjedok čuo da je optuženi silovao trudnu Srpkinju


Novi slučajevi registrovani su u Tuzlanskom, Zeničko-dobojskom, Hercegovačko-neretvanskom, Srednjobosanskom, Unsko-sanskom, Bosansko-podrinjskom i Kantonu Sarajevo, saopštio je Zavod za javno zdravstvo FBiH.\nU Federaciji BiH do sada je testirano ukupno 57.176 uzoraka, a novi virus je potvrđen kod 2.386 osoba, piše Srpskainfo.\nZaključno sa današnjim danom, u Federaciji BiH oporavljen je 1.161 pacijent, dok je trenutno aktivno 1.167 slučajeva pozitivnih na ovaj virus. Od 59 do sada potvrđenih smrtnih ishoda u Federaciji BiH, 38 osoba je muškog i 21 ženskog pola. U protekla 24 časa prijavljen je još jedan smrtni slučaj.\nŠto se tiče starosne strukture, 40 preminulih pacijenata ili 67,8 odsto je imalo više od 65 godina starosti.


Regionalna akademija za razvoj demokratije oštro protiv promene granica na Balkanu - Autonomija\nAktuelno 03. okt 2021.\nRegionalna akademija za razvoj demokratije predstavila je strateški dokument koji je prosleđen evropskoj političkoj javnosti i sadrži 400 preporuka, kao odgovor na takozvani non pejper slovenačkog populističkog premijera Janeza Janše i protivljenje njegovom predlogu o promeni granica na Balkanu.\n“Promene granica u regionu između zemalja, posebno po etničkoj liniji, doprinose destabilizaciji mira i dobrosusedskih odnosa u regionu. Svi pokušaji, inicijative, ideje i predlozi o novim etničkim podelama moraju biti nedvosmisleno odbačeni i osuđeni od strane svih političkih aktera”, navodi se u dokumentu Regionalna agenda 2030. koji je izradila Regionalna akademija za razvoj demokratije.\nOcenjuje se da ideje velikih i etnički čistih nacionalnih država promovišu konzervativne i korumpirane političke elite u regionu i dodaje da takve ideje treba zameniti zajedničkom vizijom država regiona kao razvijenih, modernih, demokratskih i humanih društava koja zajedno rade na istim ciljevima, vladavini prava, demokratiji, poštovanju ljudskih prava i sloboda i zajedničkoj budućnosti svojih građana.\nKao posebno opasne pokušaje naveli su sve češće pominjane koncepte velike Srbije, velike Albanije i velike Hrvatske.\n“Politike koje, ugrožavajući suverenitet, teritorijalni integritet, ljudska prava i samo postojanje država i nacija u regionu, nastavljaju najmračnije tradicije snova o velikim državama i trajno destabilizuju ceo region, vrše pritisak na susedne države i direktno se mešaju u njihova unutrašnja pitanja”, upozorava se u Regionalnoj agendi 2030.\nOcenjuje se da je regionalna transformacija iz stabilokratije u demokratiju ključna za ekonomski, politički, finansijski, demokratski, kulturni i svaki drugi razvoj.\nUpozorava se da ne sme biti apsolutno nikakvih zamena za punopravno članstvo u EU svih zemalja Zapadnog Balkana.\nNavodi se da prva grupa zemalja treba da bude spremna za punopravno članstvo u EU 2025. godine, druga 2028. i treća 2030. godine i dodaje da sve zemlje Zapadnog Balkana treba da usaglase spoljnu i bezbednosnu politiku sa EU i NATO, kako bi ojačale mehanizme da se odupru štetnim i destruktivnim uticajima Rusije i Kine u regionu.\n“One države koje su u Partnerstvu za mir, a nisu članice NATO alijanse, treba da apliciraju za članstvo u NATO”, piše u Regionalnoj agendi 2030.\nOcenjuje se da nadležnost pojedinih institucija Evropske unije, poput Tužilaštva EU koje se bavi korupcijom i zloupotrebom javnih sredstava, treba da bude proširena na zemlje Zapadnog Balkana i pre formalnog prijema u članstvo u EU.\nPozivaju se EU i SAD da koordinisano uvedu ciljane sankcije za pojedince i organizacije koji podrivaju demokratiju, vladavinu prava i demokratskih institucija u regionu, kao i za one koji krše ljudska prava, raspiruju nacionalnu i versku mržnju, pozivaju na oružane sukobe, promovišu ratne zločince, negiraju ratne zločine i ne poštuju odluke i presude sudova i međunarodnih sudova za ratne zločine.\nPoručuje se da sve žrtve ratova i njihove porodice moraju dobiti pravdu, a svi ratni zločini moraju biti procesuirani, dok tužilaštva za ratne zločine država u regionu treba da imaju punu saradnju i zajednički napor ka dostizanju pravde za žrtve ratova.\nPozivaju se svi parlamenti u regionu da usvoje rezolucije koje osuđuju ratne zločine, potvrđuju presude međunarodnih sudova i odaju poštu svim žrtvama.\n“Svim osuđenim ratnim zločincima mora biti zabranjeno da se bave politikom, budu politički aktivni, javno govore, promovišu svoje i tuđe ratne zločine i da se nalaze na državnim i javnim funkcijama”, piše u Agendi.\nOcenjuje se da izborni sistemi u regionu ne smeju podsticati autoritarizam i etničke sukobe, produbljivati razlike i motivisati političare da birače mobilišu isključivo na etničkim osnovama koristeći šovinistički i nacionalistički diskurs, jezik mržnje i promovišući ratne zločine i zločince.\n“Pozadina svih politički motivisanih ubistava u regionu mora biti obelodanjena, počinioci i naručioci otkriveni i kažnjeni. Svi napadi na novinare moraju biti rasvetljeni i odgovorni procesuirani. Moraju biti pronađeni odgovorni za ubistvo opozicionog lidera i političara sa Kosova, Olivera Ivanovića. Politička pozadinu ubistva premijera Srbije Zorana Đinđića mora biti razotkrivena”, navodi se u dokumentu.\nDodaje se da sveobuhvatni sporazum Beograda i Prištine mora da bude postignut i potpisan do kraja 2022. godine i mora biti produkt sveobuhvatnog društvenog i institucionalnog dijaloga.\nOcenjuje se da države regiona moraju biti sekularna, građanska društva u kojima crkve i verske zajednice imaju svoju zakonom i ustavom određenu ulogu i nisu aktivni učesnici u političkom životu, stranačkoj politici i izbornim i drugim političkim procesima.\nPozivaju se države regiona da postanu deo evropske Zelene agende i standarda za zaštitu životne sredine.\n“Investicije iz EU moraju biti znatno veće i omogućavati stvaranje održivih, kvalitetnijih, bolje plaćenih poslova koji traže kvalifikovanu radnu snagu. Jačanje ekonomskog sistema i vladavine prava će rezultirati stopiranjem odliva mozgova i radne snage iz regiona”, piše u Agendi.\nCeo tekst Regionalne agende 2030. moguće je pronaći na linku.\nregionalna agenda 2030 | Regionalna akademija za razvoj demokratije | zapadni balkan


Prvo Javor, a onda Crvena zvezda gleda ka Nišu - Meridianbet Vesti\nFudbal Author:\tNikola Lalović - 17/05/2017\nJavor je u plejof Superlige ušao bez ikakvih motiva, dok Crvena zvezda koja gostuje u Ivanjici i dalje želi da odbrani titulu osvojenu prošle godine.\nBoško Đurovski je došao na klupu da završi sezonu, a mnogi smatraju da je uprava zakasnila sa promenom na mestu trenera. Sada nije sve u rukama „crveno-belih“, čeka se kiks Partizana koji od 19 časova gostuje u Nišu.\nRadnički ima motiv – pobedom bi ostao u igri za mesto koje vodi u Ligu Evrope. Naravno da i Javor na svom terenu želi da pobedi velikog protivnika, ali je tim odavno van bilo kakvog ritma. U plejofu su uzeli samo bod i to na prvom meču kada su remizirali sa Voždovcem.\nPoslednju pobedu Javor je zabeležio pre više od mesec dana i teško da ovde ima ikakve šanse. Uz to je rival protiv koga Crvena zvezda jako retko ima problema.\nOčekuje se da će Boško Đurovski nastaviti da pravi rokade i da ćemo opet videti neke promene u prvoj postavi. Za očekivati je da mesto u timu dobiju Milić i Ristić koji su sjajno odigrali ušavši sa klupe u prošlom kolu.\nVerovatno će na golu opet biti Damir Kahriman, umesto Filipa Manojlovića koji je po rečima Đurovskog psihološki uzdrman.\nMeridianbet kvota na pobedu Zvezde je mala, ali to ne znači da nema sjajnih opklada za ovaj meč. U prethodnim mečevima ovih rivala je uvek bilo golova, pa će tako biti i ovoga puta.\nNa poslednjih sedam meečva protiv tima iz Ivanjice Zvezda je uspela da postigne bar po dva gola, a obe utakmice od dolaska Đurovskog na klupu završile su se 3+.\nAko se ponovi igra iz drugog poluvremena meča protiv Lučanaca nije nemoguće i da vidimo pravu goleadu, a nesigurna odbrana Zvezde bi opet mogla da primi gol.\nKo je za „siguricu“ neka odigra 4+ po kvoti 1,69, a za 5+ je ponuda mnogo bolja – kvota je 2,65.


Bogunović otišao iz Žarkova - SPORTSKI ŽURNAL\nBogunović otišao iz Žarkova\nIskusni napadač nije se dogovorio o nastavku saradnje sa rukovodstvom prvoligaša iz Makiške šume\nProlećni deo prvenstva, OFK Žarkovo očekuje bez Miloša Bogunovića (33). Iskusni napadač nije se dogovorio o nastavku saradnje sa rukovodstvom prvoligaša iz Makiške šume i slobodan je u izboru sredine.\nBogunović je stigao prošle zime, učestvovao u prolećnim uspesima i ubedljivo osvojenoj prvoj poziciji u Srpskoj ligi „Beograd”, sa 19 bodova prednosti nad Grafičarom. U prvoligaškim susretima je, uglavnom, ulazio u drugom poluvremenu na teren, a zbog povrede na gostovanju Teleoptiku u osmom kolu, izostao je sa nekoliko utakmica.\nŽeljko Pavlović · 12 januar, 2019 08:21\nBogunović i Vidić u Zemun, a ne Slovak Erik Jirka.\nJak igrač · 12 januar, 2019 08:24\nJa ga se sećam jedino iz Radničkog NB tj jedino je tamo nešto igrao fudba. Sve ostalo nezapaženo.\nPigeon, secanja · 12 januar, 2019 13:43\n135. derbi, Bogunovic ubacuje loptu u gol raspalih, lopta ceo metar unutra, ovi je izbacuju, onako u ocajanju, sudija Stankovic se pravi nevest...Sve cisto "kao suza"...


Com.P.Ar - Moj Enterijer – Kupatila, Nameštaj, Kuhinje, Garniture...\nCOM.P.AR. je mlada i dinamična kompanija koja zna kako da kombinuje, tokom svih ovih godina, iskustvo, podsticaje i različite ideje, uvek u cilju srećnog zajedništva inovativnog dizajna i funkcionalnosti proizvoda. COM.P.AR brend najpreciznije moguće prenosi zahteve tržišta sa varijetetom sugestija i završnih obrada, kreirajući proizvod sa čistim i jasnim linijama, dizajnirajući ga od kvalitetnih materijala tako da veoma lako može da se instalira. Povoljna cena, isporuka na vreme i asistencija svakom kupcu kompletira korporativne ciljeve kompanije u pogledu nacionalne i međunarodne ekspanzije proizvoda kompletno napravljenih u Italiji. COM.P.AR brend uvek poklanja mnogo pažnje kvalitetu svojih proizvoda, zato što se funkcionalan, atraktivan i dugotrajan proizvod jedino može stvoriti kroz neprestanu potragu za kvalitetom. Kvalitet nije samo karakteristika proizvoda, već koncept koji je temelj načina razmišljanja, kreiranja i proizvodnje, odnosno koncept koji zahteva posvećenost i veštine, kako bi se osigurala totalna satisfakcija i usluga za klijenta. Sistem kvaliteta COM.P.AR brenda zadovoljava najstrožije internacionalne standarde, potvrđene različitim sertifikatima.\nPOGLEDAJTE Com.P.Ar ASORTIMAN PROIZVODA\nod 2.272 €\nNovo Lux Voždovac: Grčića Milenka 83 , Beograd\nNovolux je osnovan 1990. godine i za ovo vreme izrastao je u lidera u distribuciji i prodaji rasvete...


U poljiprivredi je zaposlen značajan deo radne snage i ona ima vrlo važno mesto u budžetu. Srbija, sa svoje strane, na svom putu evropskih integracija sama bira kada će obaviti usklađivanje sa EU u ovoj važnoj oblasti, ali taj posao mora biti obavljen pre samog pristupanja Srbije Uniji, rečeno je između ostalog na brifingu za novinare posvećenom pregovaračkom poglavlju 11, koje se tiče poljoprivrede i ruralnog razvoja, koji su organozovali EU Info centar i projekat PLAC II.\nŠef sektora operacija Delegacije EU u Srbiji Rihard Maša rekao je da je u poglavljima 11, 12 (bezbednost hrane) i 13 (ribarstvo), uz poglavlje 27 o prirodnoj sredini, koncentrisano 50 i više odsto evropske pravne tekovine. On je rekao da je Srbija napredovala u pregovorima o poglavju 11 i da je skrining gotov. Ukazao je na značaj akcionog plana za transponovanje evropskih propisa u srpsko zakonodavstvo, kao i na značaj izgradnje administrativnih kapaciteta ministarstava, agencija i drugih službi.\nZajednička poljoprivredna politika (CAP) sadrži četvrtinu svih pravnih tekovina EU, što govori o značaju tog sektora.\nIntegracije svakoj novoj članici donele dobro\nPrednosti koje će Srbija u oblasti poljoprivrede osetiti ulaskom u EU su pristup jedinstvenom tržištu. Granice unutar EU ne postoje za poljoprivredne proizvode, proizvođači imaju pristup daleko većem broju potrošala, cene su jedinstvene, kao i nivoi finansijske podrške. Postoje snažni antikorupcijski zakoni i velika zaštita tržišta od monopola i nelojalne konkurencije, rekao je Danilo Golubović iz kabineta ministra bez portfelja u Vladi Srbije, zaduženog za evropske integracije.\nKod svih zemalja koje su pristupale EU, integracije su delovale pozitivno u sferu poljoprivrede, naglasio je on. EU ima visokorazvijene sisteme regulisanja zaštite od eventualnih globalnih poremećaja, ali je korišćenje sredstava iz budžeta vrlo administrativno zahtevno, zbog čega je neophodna posebna spremnost našeg sistema.\n„Naši farmeri će morati da shvate da im česta politizacija i korišćenje farmera kao sredstva političke borbe neće im doneti ništa dobro, možda samo kratko, na godinu dana“, rekao je on.\nSredstva za poljoprivredu unutar EU daleko su veća, ali je i kontrola rigoroznija.\nGolubović je rekao da je Budžet Evropske unije za poljoprivredu u ciklusu 2014 - 2020. godina 408.3 miijarde evra. „Pričamo o Evropskoj uniji koja se prostire na oko 170 miliona hektara obradivog poljoprivrednog zemljišta i pričamo o politici koja obuhvata oko 40 posto ukupnog budžeta Evropske unije. To već dovoljno govori o značaju zajedničke agrarne politike u ukupnom funkcionisanju Evropske unije“, rekao je on.\nEU se u ciklusu do 2020. godine forukisrala na održivi nivo kvaliteta hrane. Uz to, prioritet je održivo upravljanje popljoprivrednim resursima, u okolnostima klimatskih promena. „Farmeri moraju sve više da poštoju ekološke od tržišnih principa“, precizirao je Golubović. Prioritet je i očuvanje teritorijalne ravnoteže.\nKlimatske promene se sve više održavaju, sve više zelene politike da bi mogli da dobijaju subvencije. To je već predmet rasprave za sledeći ciklus za partije u Evropskom parlamentu, da li se doniraju farmeri da se ponašaju ekološki, što im proizvodnju ne čini isplativom. Nekad je teško farmerima da se prilagode, zapravo sve im je teže, rekao je, pošto se od njih traži sve više „zelene“, ekološke politike kao uslov za dobijanje subvencija za poljoprivredu.\nSto hiljada stranica pravila\nPLAC služi da bi se farmeri zemlje kandidata pripremili za ulazak u Evropsku uniju, rekao je ekspert projekta Pravna podrška pregovorima (PLAC II) Miroslav Božić iz najmlađe članice EU, Hrvatske. On je kazao da poglavlje 11 predstavlja najznačajniji deo pravne tekovine EU sa preko 100.000 stanica pravila i da je potrebno postupno usvajanje.\nOd 408,3 milijarde evra izdvojenih za poljoprivredu u budžetu EU za 2014-2020, za CAP namenjeno je 408 milijardi, od čega gotovo 77 odsto za prvi stub - direktna plaćanja i tržišni podsticaji, a ostalo za drugi stub - ruralni razvoj, rekao je on.\nStučnjak projekta PLAC II, kroz koji EU pomaže Srbiji da poboljša usklađenost domaćeg zakonodavstva sa pravnim tekovinama EU i sprovođenje pravnih akata i da unapredi kapacitete relevantnih institucija za vođenje pristupnih pregovora, ocenio je da je lakše koristiti direktna plaćanja nego sredstva za ruralni razvoj. "Zato je važna izgradnja administrativnih kapaciteta danas, da bi sutra mogli da potroše sredstva", istakao je Božić.\nBožić je podsetio na ideju osnivača Evropske unije, čija je želja bila da se u oblasti poljoprivrednih proizvoda postigne stabilnost na tržištu, da cene budu prihvatljive potrošačima i da se može govoriti o nekoj vrsti izolovanosti u odnosu na okolinu izvan EU, kao i o zajedničkoj pripremi poljoprivrednika za borbu sa svetom koji je puno konkurentniji. „Nema države koja je razvijena u kojoj poljoprivreda nije razvijena i obrnuto... Iako poljoprivreda smanjuje udeo u BDP-u, kako zemlja biva sve više razvijena i njen udeo pada, produktivnost onih u sektoru poljoprivrede raste. To je naizgled paradoks“.\nBožić je pozvao da se „batali populizam“ da će „sve biti OK kad uđemo, da će svi zadržati radna mesta, jer – neće. Mora se pripremati organizacija, ali mora i pjedinac, ukoliko se društvo opredelio za EU“.\nOn je govorio i o Zajedničkoj organizaciji tržišta poljoprivrednih proizvoda u EU (CMO) na koju je ranije odlazilo 90 odsto budžeta CAP a danas manje od pet odsto. CMO podrazumeva niz različitih mera i pravila koja se primenjuju u organizovanju jedinstvenog poljoprivrednog tržišta EU. Obuhvata mere prvog stuba CAP izuzev direktnih plaćanja.\nSrbija uklanja nedostatke\nDanilo Golubović je novinarima kasnije rekao da Srbija ubrzano radi na uklanjanju nedostataka koje je uočila Evropska komisija u vezi kapaciteta Uprave za agrarna plaćanja, koja je preduslov za pristup Srbije sredstvima pretpristupnih fondova EU za poljoprivredu (IPARD).\nNakon dolaska i nalaza revizije Evropske komisije, svi učesnici u tom poslu iz ministarstava poljoprivrede i finansija rade na tome da se uklone uočeni nedostaci, kazao je Golubović.\nVlada je napravila IPARD grupu na čelu sa ministarstvom finansija i svakih 14 dana analizira se šta je do sada urađeno. "Urađeno je dosta i sada stvari idu u dobrom pravcu", rekao je Golubović novinarima.\nSrbija sama bira kada će svoju poljoprivrednu politiku prilagoditi EU, ali to mora biti pre ulaska zemlje u Uniju. „Obaveza Vlade Srbije je da bezbendo izvši ovu trasnpoziciju. Neki ljudi će tokom tog procesa morati da prestanu da se bave poslovanjem kakvim su se bavili“, rekao je on i podsetio na primer Slovenije u kojoj je zamalo pala vlada kada su ukinuti fri šopovi. Posebno će biti teško, rekao je, po pitanj upotrebe pesticida, jer tu se zarađuju milioni evra.\nU procesu prolagođavanja, paralelno se radi i edukacija novozaposlenih u Upravi za agrarna plaćanja.\n"Javnost željno očekuje početak aplikacija za IPARD ali je bitno da taj posao bude pre svega odrađen dobro", zaključio je savetnik ministra zaduženog za evropske integracije.


Studenti, srećan vam početak nove fakultetske godine\nM. D.\t 1. oktobra 2015. 09:32\nGranica za budžetsko finansiranje i dalje je 48 bodova, umesto 60, a izmenama zakona utvrđena je granica za završnu godinu u kojoj studenti mogu da računaju na apsolventski staž.\nNa fakultetima će danas biti organizovani svečani prijemi brucoša, a na beogradskom Elektro-tehničkom fakultetu nastava za studente prve godine počela je 21. septembra.\nIz Ministarstva prosvete najavljuju da je počeo rad na novom zakonu o visokom obrazovanju, kao i da će sutra zvanično početi da radi ENIK/NARIK centar za brže priznavanje stranih diploma radi zapošljavanja u Srbiji.\nOd danas brže priznavanje diploma, rok 90 dana, cena 3.500\nNaši studenti koji su stekli diplomu na stranoj visokoškolskoj ustanovi od danas na jednoj adresi, u Ministarstvu prosvete, mogu brže i jeftinije da završe celu proceduru priznavanja diplome radi zapošljavanja u Srbiji, i ceo postupak se završava u roku od 90 dana, po ceni od 3.500 dinara.\nPri Ministarstvu prosvete zvanično je otvoren ENIK/NARIK centar za priznavanje stranih diploma i prvi studenti su već predali dokumenta, a ministar prosvete Srđan Verbić rekao je da će od sada naši mladi ljudi u inostranstvu ravnopravno moći da konkurisu za radno mesto u Srbiji.\n“Procedura je bitno kraća, brža i jednostavnija”, rekao je Verbić i podsetio da su do sada fakulteti nostrifikovali diplome radi zapošljavanja, istakavši da u Srbiji nedostaje zakon o regulisanim profesijama.\nPriznavanje diploma radi nastavka školovanja u Srbiji (akademsko priznavanje) i dalje je u nadležnosti visokoškolskih ustanova, a Verbić je dodao da je u toku izrada zakona o reglisanim profesijama, koji treba da zaštiti određene profesije.\nDržavni sekretar Ministarstva prosvete Zorana Lužanin objasnila je da će se procedura sastojati u proveri formalnih uslova, poput akreditacije ustanove, i od provere stručnih kompetencija.\n“Jednom priznat studijski program više se ne proverava”, rekla je Lužanin i istakla da je u ENIK/NARIK centru zaposleno sedam osoba.\n“Mi ne sporimo da neko može da završi anglosaksonsko pravo i da privatnik želi da ga zaposli zato što sarađuje sa Velikom Britanijom”, rekla je Lužanin i podsetila da su u pitanju regulisane profesije, istakavši da, ako neko ne poznaje naš pravni sistem, poslodavac ga neće zaposliti da radi na primer u sudu.\nMeđu prvima koja je predala dokumenta za priznavanje diplome je Jovana Ružičić koja je u SAD završila dva fakulteta a ovde radi sa diplomom srednje škole. Ona je magistrirala pre deset godina u ovde je okupila grupu visokoobrazovanih povratnika.\n“Važan korak je da se intelektualna dijaspora bolje poveže”, rekla je ona.\nBeograđanin Ilija Kalajdžić specijalizirao je oftalmologiju u Moskvi i već tri godne ima problem sa priznavanjem diplome. Radi u privatnoj firmi kao lekar opšte prakse.\nIsti problem ima i Draginja Vlk, koja ima diplomu češkog univerzteta. Ona je istakla da studenti od ove države ne traže posao, već samo ravnopravne uslove.\n“Osnivanje centra je stvaranje uslova za povratak iz inostranstva, da se akademska elita vrati i radi u Srbiji”, rekla je ona.


Kocijančič: EU poziva Beograd da učini poslednji napor\nVisoka predstavnica EU Ketrin Ešton pozvala je srpsku vladu da učini poslednji napor da se postigne sporazum sa Prištinom i mislim da je to vrlo jasno i poruka koju šaljemo Beogradu, izjavila je danas njena predstavnica za štampu Maja Kocijančič.\nOna je time odgovorila na pitanje novinara da li će biti nove runde dijaloga pošto je srpska vlada odbila iznesene predloge za sporazum s Prištinom i zatražila nastavak dijaloga.\nNa pitanje agencije Beta da li je poruka visoke predstavnice EU za "ulaganje poslednjih napora za sporazum" upućena samo Beogradu, ili i Kosovu, Maja Kocijančič je uzvratila da je "poruka upućena srpskoj vladi".\nNa redovnoj konfenreciji za novinare u Evropskoj komisiji Kocijančič je pročitala delove sinoćnjeg saopštenja Ketrin Ešton i nije želela da iznosi druge detalje.\nU tom saopštenju Ketrin Ešton poziva na "poslednji napor" i navodi da "veruje da su svi elementi o severnom Kosovu na stolu, što zahteva sporazum dveju strana". Dodaje se da visoka predstavnica EU "žali zbog odluke srpske vlade da odbaci predloge i poziva ih da učine poslednji napor za sporazum, na dobrobit njihovog naroda".\nMaja Kocijančič je danas ponovila da se u saopštenju Ketrin Ešton ističe da je budućnost i Srbije i Kosova u EU i izražava "nada da oni neće propustiti priliku da idu napred".


Dačić: Mijenjati sad format dijaloga, to je utopija – BiGportal.ba\nDačić: Mijenjati sad format dijaloga, to je utopija\nUtopija je u ovom trenutku razmišljati o promeni formata dijaloga Beograda i Prištine, gde bi se neko priključio tom procesu, izjavio ministar Ivica Dačić.\nPrema njegovim rečima, to nije u ovom trenutku realno, a ako bi se tako nešto ipak dogodilo, Srbija bi tu tom slučaju tražila priključenje nekog ko bi zastupao naše interese.\n“Ovde je pitanje da li je ovo sa Prištinom dijalog, pregovori ili ćemo da gomilamo na njihovoj strani (Prištine) one koji, inače, stoje iza njih i podržavaju ih”, rekao je danas potpredsednik Vlade Srbije i ministar spoljnih poslova i dodao da što se SAD tiče, oni su, kaže, uvek na naki način, baš slučano, bili prisutni u Briselu, i razgovarali sa obema stranama.\nNjihova uloga je, doduše, ponekad bila i konstruktivna tako što su vršili pritisak na Prištinu po nekim pitanjiima, kaže Dačić. “Sada se ne radi o tome i nema razloga da se taj format promeni, odnosno da se neko priključi”, rekao je Dačić gostujući u Jutarnjeg programu Pinka. Sada, dodao je, postoji jedna vrsta pritiska od pojedinih zemalja EU, koje su nezadovoljne načinom na koji se dijalog vodi, traže od evropske komesarke Federike Mogerini da imenuje nekoga ko će biti zadužen samo za to.\nPosredovanje u dijaogu je, podseća ministar, uvek bilo u nadležnosti evropske šefice dilomatije, i veruje da će tako i ostati. Ukazuje da je sada, međutim, velika nepoznanica šta bi se sada moglo očekivati od naredne runde imajući, kako kaže, u vidu da mi želimo da se dogovorimo i da želimo da napravimo kompromis.\nMinistar kaže da ne zna kada će početi dijalog jer se, dodao je, neki datumi preklapaju u obavezama predsednika Aleksandra Vučića i Mogerinijeve. “Mislim da će biti nastavljen ovako kako je i počeo. A kako će se dalje odvijati i šta će biti teme, o tome će se tek razgovarati”, rekao je.\nGovoreći o rokovima koji se pominju u kojima bi trebalo da bude okončan dijalog, Dačić kaže da oni ne postoje. “Izražavamo spremnost i želju za dijalog, treba sačuvati hladnu glavu i treba videti šta naši protivnici žele. Ne verujem da će bilo koji ozbiljan čovek u svetu oko Kosova postavljati bilo kakve rokove”, rekao je Dačić i ponovio da se od Srbije očekuje samo da prizna Kosovo, a da pritom, kako je rekao, nemaju nijednu drugu inovativnu ideju na koji način bi to pitanje moglo da se reši.\nIspričao je, na primer, da predstavnici međunarodne zajednice sada govore da i ne mora Beograd da priznamo Kosovo, već daih samo pustimo da bar postanu članica UN, da se odnosi normalizuju, a pominje se, kaže, i model dve Nemačke. Mada, dodao je, ne vidi da je nekome cilj da jednog dana dođe do ujedinjenja Beograda i Prištine.\nZa Dačića je generalno nelogično da sada negde sedi neka grupa koja se bavi Kosovom i njihovim prijemom u UN u trenutku kada se u svetu dešavaju tako važne stvari kao što je, na rimer, Severna Koreja, odnosi sa Rusijom, Sirija…


Laguna - Bukmarker - Prikaz romana Jovice Aćina „Pilot tramvaja“ – Između biografije i fantazije - Knjige o kojima se priča\nNa tragu poznatih poetičkih okvira svoje bogate pripovedačke karijere, odnosno na susretu fantazije i stvarnosti, sa jedne strane, te spoju istorije i fikcije, sa druge, Jovica Aćin ispisuje svoj drugi roman, „Pilot tramvaja“. Slično kao u romanesknom prvencu „Srodnici“ iz 2017. godine (Laguna), on pripoveda više priča odjednom, odlazeći duboko u prošlost i koketirajući sa sadašnjošću, mapirajući prostor skoro čitave Evrope i mešajući začudno i izmaštano sa istorijskim i stvarnim. Međutim, autor ovde ne pripoveda o bilo kakvim imaginarnim junacima, niti za svoj narativ bira nasumične istorijske ličnosti čije biografije dopunjava novim podacima, već se odlučuje za jednu od najistaknutijih figura filozofije XX veka, nemačkog mislioca Valtera Benjamina.\nAćinovo interesovanje za ovog autora traje još od osamdesetih prošlog veka, a on se, kao prevodilac, priređivač, urednik i tumač njegovih dela, nametnuo kao jedan od najvećih poznavalaca Benjamina na našim prostorima. Bilo da se radi o prevodima tog filozofa ili pak o interpretativnim esejima koji čitaocima približavaju domete njegovog rada, u pitanju je vredan korpus koji čini značajan deo njegove recepcije kod nas, i stoga ne iznenađuje Aćinovo interesovanje za njegovu figuru, život i, naročito, smrt. Benjamin je, bežeći od nastupajućeg nemačkog ludila Drugog svetskog rata, planirao da se preko Francuske, Španije i Portugala domogne Sjedinjenih Američkih Država, ali je zaustavljen u toj nameri, što ga je nagnalo na samoubistvo krajem septembra 1940. godine. Upravo su taj poslednji deo njegovog života i njegova smrt u fokusu Aćinovog romana, dok autor pokušava da, skoro u maniru modernog detektiva, rasvetli okolnosti koje su dovele do tog čina. Ipak, on ne ispisuje romansiranu biografiju ovog mislioca, niti pretenduje na dokumentarističko-esejistički pristup, već je on za njega tek jedan od likova romana, i to čak ne ni centralni. Ta uloga pripada Miljanu Klisuri, preživelom učesniku Prvog svetskog rata koji, nakon prelaska albanskih planina, dospeva u Francusku i nastanjuje se u Marseju, gde radi kao vozač tramvaja. Tamo provodi život, sve dok sedamdesetih godina XX veka ne doživi susret sa Stefanom, primarnim pripovedačem romana „Pilot tramvaja“, koji inicira njegovu priču, sluša je i zapisuje. Aćin se, dakle, služi postupkom priče u priči, i neretko usložnjava svoje pripovedanje idući sve dalje i dalje u prošlost, vodeći čitaoce kroz kompleksne prostorno-vremenske koordinate dela. Ovim postupkom njegova priča dobija na težini, i on se poigrava sa figurom i pouzdanošću naratora, prepuštajući publici da sama proceni verodostojnost narativa i njegovu utemeljenost u stvarnosti.\nLiku Valtera Benjamina se ovde pristupa na neposredan način i sa određenom dozom demistifikacije koja bi se i očekivala od Aćinovog proznog tretmana njegovog života. On u romanu nije na pijedestalu i o njemu se ne govori kao o jednom od najznačajnijih mislilaca svog doba, već je on prijatelj pomenutog Klisure i žrtva nepovoljnog istorijskog trenutka, i stoga on postaje Beni, nemački Jevrejin koji jedan period svog života provodi u Marseju. Pisac manje ili više direktno aludira na njegova najbitnija dela, od Jednosmerne ulice, Berlinskog detinjstva i Moskovskog dnevnika, sve do ogleda „Pripovedač“, „Prilog kritici nasilja“ i, naročito, „O pojmu istorije“, čime prožima Benjaminov život i rad. On parafrazira rečenice i teze iz svojih tekstova u razgovoru sa Klisurom, koji ih, posredno preko pripovedača, donosi do čitalaca, formirajući lanac priče i pripovedanja koji traje do danas. Kako priča o Beniju nije jedina o kojoj Aćin govori u romanu, ostale niti pripovedanja – o Klisurinoj sudbini u oba svetska rata, o stradanju njegove supruge i mrtvorođene ćerke, o njegovom prijatelju Arnuu i poznanici Simoni, te o Stefanovoj mladosti i porodici – se prepliću sa ovom primarnom, posebno ako se prihvati Benjaminova ideja o anđelu istorije koji posmatra ljudske katastrofe i užase iz decenije u deceniju i raste u nemog posmatrača čovekove zlobe i nepromenljivosti.\nPošto ponavlja nemali broj tematsko-motivskih ravni i pripovednih postupaka iz ranije proze ovog autora, spajajući ih i podižući na viši nivo, roman „Pilot tramvaja“ može se smatrati jednim od vrhunaca njegovog dosadašnjeg stvaralaštva. U njemu se mogu prepoznati izvesni nedostaci – prvenstveno u obimu određenih sporednih epizoda – koji, ipak, neće uticati na njegovu recepciju, posebno za poznavaoce rada Jovice Aćina, dok će nove čitaoce uputiti na ranija pripovedna dela ovog autora.\nIzvor: Politikin Kulturni dodatak, 7. mart 2020.


Učesnici Konferencije “Partnerstvo za novi pristup EU – koraci ka napretku”, koja se danas održava u zgradi Parlamentarne skupštine Bosne i Hercegovine (BiH) poručili su da je Evropska unija (EU) jedina budućnost zemlje.\nKonferencija je organizovana kako bi stvorila priliku da predstavnici vlasti, civilnog društva i međunarodne zajednice počnu dijalog i daju doprinos pravljenju plana reformi u skladu sa Izjavom o principima pristupa BiH Evropskoj uniji (EU).\nOrganizator je Demokratska inicijativa za Evropu, neformalna grupa predstavnika političkih partija (HDZ BiH, SNSD, SDA, HDZ 1990, PDP, SDP, SBiH), uz podršku Nacionalnog demokratskog instituta, koja već četvrtu godinu radi na aktuelnim pitanjima na putu BiH ka evroatlantskim integracijama poštujući demokratske principe uvažavanja i pronalaženja rješenja zasnovanih na kompromisu.\nPredsjedavajući Predsjedništva BiH Mladen Ivanić prisustvovao je današnjoj konferenciji, a u izjavi novinarima je kazao da je “jedina budućnost BiH EU”.\n“Sve te teorije o tome da će se EU raspasti prije nego što mi uđemo, da će euro da kolapsira, pokazale su se potpuno netačnim. EU je suviše snažna i nosi puno interesa da ne bi bila u stanju da prevaziđe svoje unutrašnje izazove. Nama je mjesto tamo. Bez ulaska u EU ne vidim ni političku ni ekonomsku perspektivu BiH”, poručio je Ivanić.\nMišljenja je da je obaveza da se na tome svi maksimalno angažuju.\nOdgovarajući na novinarsko pitanje o tome da li je vrijeme da se sa retorike pređe na djela Ivanić kaže da “ne može govoriti u ime onih koji to ne rade”.\n“Činim da se stvari pokrenu, ali to pitanje treba uputiti ovim trima partijama koje čine Vladu Federacije i federalni dio Vijeća ministara”, dodao je Ivanić.\nAmbasador Velike Britanije u BiH Edward Ferguson podsjetio je da su Njemačka i Velika Britanija pokrenule novu inicijativu za BiH koja je postala strategija EU.\nKako Ferguson kaže, očekivali su da će tu biti prostora za demokratske institucije poput parlamenta, a ne samo za političke vođe. Prema njegovim riječima, visoki dužnosnici ove dvije zemlje nedavno su u BiH govorili o važnosti parlamenta kao kontrolnog mehanizma koji će natjerati vlade da budu odgovorne u kreiranju svojih politika.\n“Zato mi je zadovoljstvo vidjeti da su parlamentarci preuzeli ovu inicijativu i mislim da će to u narednim mjesecima voditi ka napretku”, poručio je Ferguson.\nMartin Raguž, jedan od članova Demokratske inicijative za Evropu, kazao je da je u pitanju izuzetno značajan skup.\nGovoreći o dobrom odzivu ključnih osoba sa svih nivoa vlasti u BiH, Raguž je kazao da se time pokazuje da “možemo poslati zajednički poruku da neće biti više propuštanja prilika kao što je do sada bilo, gubljenja vremena, neracionalnog djelovanja, dvostrukih igara i standarda”.\n“Ova zemlja, ni njeni ljudi ni građani nemaju više ni sekunde vremena za neodgovorne, nekredibilne politike nego trebaju jasan plan, jasnu agendu reformi, korake, projekte… Mislim da će danas iz ovog Parlamenta otići jedna pozitivna poruka da u partnerstvu sa Evropom BiH može biti dio odgovornog demokratskog svijeta”, kazao je Raguž.\nPredsjednik Federacije Bosne i Hercegovine Marinko Čavara je kazao da BiH mora ići naprijed fokusirajući se na svoju budućnost.\nPrema njegovim riječima, različiti politički stavovi izazivaju zabrinutost onih koji žele da se brže ide ka članstvu u Evropskoj uniji.\nČavara je podsjetio i na takozvanu ponudu EU zbog koje bi teške političke probleme trebalo ostaviti po strani, a fokusirati se na socijalno-ekonomske reforme koje su BiH nepohodne za napredak ka EU.\nEurostat: Najveća deflacija u Grčkoj i na Kipru


Spremite se za raznovrstan kulturni program Doma kulture Gračanica – Radio KFOR Srpski\nSekcija glume Doma kulture Gračanica, Amatersko pozorište „Janićije Popović“, uveliko priprema dečiju predstavu pod nazivom Misterija nestalog jajeta.\nPrema rečima urednika istorijsko-dokumentarnih i pozorišnih programa Doma kulture Gračanica, Aleksandra Gudžiča, režiju za pomenutu predstavu potpisuje glumica i rediteljka niškog lutkarskog pozorišta Jelena Đorđević, dok je autor teksta, scenarija, čuveni bugarski reditelj Todor Valov.\n„Sama predstava prati detektiva Harija Džonsona i njegovu saradnicu Matildu koji idu prašumom i nailaze na jaje i tu počinje zaplet. Predstava je dinamična, sa puno smeha, muzike, brza, jednom rečju zanimljiva predstava koja će se verujem dopasti našim najmlađim gledaocima i očekujemo da premijera te predstave bude sredinom novembra. Da li ćemo je igrati za publiku ili u nekom drugom formatu, mislim tu na online format, to zaista ne zavisi od nas već od epidemiološke situacije“, iskren je Gudžić, koji je pored ovog dugoročnog plana sa nama podelio i planove za kraj oktobra.\n„Dom kulture Gračanica i sekcija glume, već 19. oktobra organizuje jednu zanimljivu akciju koja se zove Pinokio i radost u svakoj školi u Gori. Naime, Dom kulture Gračanica u saradnji sa dečijim pozorištem iz Subotice organizovaće nekoliko izvođenja predstava za decu goranske zajednice u Gori. Tom prilikom će glumci dečijeg pozorišta iz Subotice izvesti predstavu Bilo dvaput u jednom kraljevstvu, a nakon svakog izvođenja predstave će takođe glumci ovog pozorišta, Marta Roksalaš i Vereš Imelda, organizovati čas lutkarstva, gde će na delu pokazati šta je to lutkarstvo, kako se prave lutke, kako se animiraju i pokreću lutke, koje sve vrste lutaka postoje. Tako da će decu goranske zajednice uvesti u osnove lutkarstva“, kaže Gudžić.\nNaravno, to nije sve, ne smemo izostaviti ni promocije knjiga i projekcije filmova koje i ovog meseca čine raznovrstan kulturni program Doma kulture Gračanica.\nPreviousPrevious post:Muzički kalendarNextNext post:Podrži smisao života, budi human!


Đilas: Hapšenje radnika Krušika dokaz da je Srbija mafijaška država\n► Đilas: Hapšenje radnika Krušika dokaz da je Srbija mafijaška država\nFoto: Beta / Informativna služba SSP\nPredsednik Stranke slobode i pravde Dragan Đilas izjavio je večeras da je hapšenje radnika "Krušika" zbog ukazivanja na korupciju u koju je umešan otac ministra unutrašnjih poslova Srbije Nebojše Stefanovića dokaz da je Srbija "mafijaška država privatizovana od grupe ljudi koja ne preza ni od čega da bi ostala na vlasti".\nĐilas je u "Utisku nedelje" na televiziji Nova S rekao da je onaj koji je ukazivao na korupciju u pritvoru, umesto da se istražuje korupcija.\n"Bave tim čovekom, a oni koji su to radili nemaju nikave posledice", rekao je Đilas.\nOn je kazao i da je strah u Srbiji ogroman i da kada je Savez za Srbiju dobio informaciju o hapšenju i želeo da organizuje protest ili konferenciju za novinare porodica uhapšenog zamolila da to ne čine, jer se plaše da će to naneti još veću štetu.\nĐilas je kazao i da 80 posto Srbije ne zna to da je taj radnik u zatvoru i da je otac Nebojše Stefanovića umešan u to, jer mediji sa nacionalnom frekvencijom o tome ne izveštavaju i nema odakle to da sazna.\nOn je kazao da je taj strah evidentan i tokom kampanje bojkota koju vodi Savez za Srbiju i da kada čelnici SzS idu po gradovima širom Srbije i uđu u neku kafanu ljudi beže.\n"To je strah i u tom strahu nema izbora", rekao je Đilas.\nOn je kazao i da nije spreman da sedi u Skupštini Srbije i sluša poslanike vladajućih stranaka Marijana Rističevića ili Marka Atlagića kako vređaju i da on onda reklamira povredu poslovnika, dok neki ljudi sede u zatvoru.\nĐilas je kazao da u revoluciju ne veruje i da u kampanji koju su pokrenuli ne idu da ubeđuju ljude u bojkot, nego da im ponude nadu i da im ukažu da Srbija može da bude drugačija i bolja za šest meseci.\nOn je kazao i da danas u Srbiji pod sadašnjim uslovima osim u nekoliko centralnih beogradskih opština, i u Paraćinu i Šapcu ne može opozicija da pobedi, ali da će to biti moguće kada dođu bar do minimalnih izbornih uslova.\n"Ako neko misli da je bojkot pasivan taj mnogo greši, to je početak borbe. Mi ćemo doći do uslova neće biti idealni, ali će moći ljudi da glasaju koliko toliko slobodno i pobedićemo", istakao je Đilas.\nOn je naveo i da nema šta da priča sa ministrom unutrašnjih poslova Nebojšom Stefanovićem o izbornim uslovima i da može samo da ga pita kako je on kada je počeo politikom da se bavi imao 300 evra, a sada njegov otac po gradu šeta sa rancem u kom nosi 300.000 evra, i kada misli da hapsi Zorana Milojevića Zelju i Milana Radoičića.\nČlanica političkog saveta Pokreta slobodnih građana srbije Srbijanka Turajlić rekla je da se još nada da će se vlast promeniti na izborima, jer su svi drugi načini menjanja vlasti potencijalno opasni.\n"Nema fer i poštenih uslova, ali ja ne znam drugačiji ni bolji način da se promeni vlast. Ako ne izađemo na izbore imaće apsolutnu vlast svugde", rekla je Turajlić.\nBojan Klačar iz organizacije Cesid rekao je da fer i pošteni izbori u Srbiji "ne postoje na jednom idealnom nivou".\nOn je kazao da su kompeticije nejednake, da postoji problem medijskog disbalansa i stalno mešanje partijskih i državnih funkcija.\nKlačar je kazao i da skorašnja istraživanja Cesida pokazuju da bi na izbore izašlo oko 53 odsto biračana, ali da je ipak rano govoriti o izlaznosti jer ima još šest meseci do izbora.\n14.10.2019, 18:30h eks Preporuči\nMafijaš je uhapšen.


Džoker u Denverovoj istorijskoj poslednjoj četvrtini (VIDEO) (FOTO) - povezane vesti - Naslovi.net\nKošarkaši Denvera pobedili su prošle noći na svom terenu Filadelfiju sa 100:97, a junak tog trijumfa bio je Nikola Jokić. Denver je na početku poslednje četvrtine gubio sa 65:86, ali je na kraju uspeo da slavi košem Jokića 1,2 sekunde pre kraja… »\nMeloun koristio čuvenu izreku. Majk Meloun je bio presrećan posle meča protiv Filadelfije zbog načina na koji se njegova ekipa vratila u meč i na kraju dobila utakmicu košem Nikole Jokića na sekund pre kraja. On je istakao da je Nikola bio… »\n"Nikola ne izgleda najspremnije, ali ne sudite knjizi na osnovu korica"\nMajk Meloun, trener Denver Nagetsa, bio je zadovoljan utakmicom Nikole Jokića u pobedi ekipe iz Kolorada protiv Filadelfije 76ersa. Srpski košarkaš postigao je koš za pobedu i konačno je podsetio na partije iz plej-ofa prethodne sezone. Novinare je… »\nDENVER: Srpski košarkaš Nikola Jokić košem sekund pre kraja doneo je veliki preokret Denveru protiv Filadelfije 100:97 u NBA ligi. Jokić je obeležio meč u Pepsi centru kada je, sjajnu četvrtu deonicu u kojoj je bio tvorac preokreta Nagetsa posle… »\nJokić režirao najveći povratak u istoriji, pogodio šut sezone, pokazao ko je najbolji centar sveta!\nAko je neko ima dilemu, posle noćašnje utakmice, čini se da je sve jasno... Navijači Denvera će dugo pamtiti veliki trenutak, Nikola Jokić nije želeo da ih razočara. "Znao sam da će svi biti ljuti na mene, morao sam da pogodim", rekao je Srbin u… »\nReprezentativni centar “orlova” postigao je skoro polovinu poena Nagetsa u poslednjoj deonici u kojoj je prestignut minus od 21 poena. Jokić mora više da šutira, poručio je pre nekoliko dana trener Denvera Majkl Meloun. Rekao je strateg Nagetsa i… »\nSrpski reprezentativci imali su zapažene role na duelima NBA lige u noći između petka i subote. Srpski reprezentativci imali su zapažene role na duelima NBA lige u noći između petka i subote Denver je priredio pravi spektakl ljubiteljima košarke u… »\nNaš as gotovo u poslednjoj sekundi meča s Filadelfijom uputio šut koji je dvoranu bacio u trans. Kad je lopta došla do Nikole Jokića, nije mu bilo drugog izbora nego da se šutira iz teške pozicije preko ruku protivničkog igrača jer je do kraja… »\nPogledajte koš srpskog centra kojim je Denver "slomio" Filadelfiju u meču koji će se dugo pamtiti. Pogledajte koš srpskog centra kojim je Denver "slomio" Filadelfiju u meču koji će se dugo pamtiti Košarkaši Denvera napravili su najveći preokret u… »\nGejm vineri Jokića i Bogdanovića, tripl-dabl Dončića...\nNikola Jokić je bio junak neverovatnog meča između Denvera i Filadelfije, u kojoj je njegov tima uspeo da nadoknade zaostatak od čak 20 poena i na kraju stigne do pobede,. Nagetsi su slavili u sa 100:97, poslednju četvrtinu dobili sa 35:13, a koš za… »\nje režirao najveće čudo u istoriji ! Uz, verovatno najluđi koš koji je ikada postigao za pobedu, presudio je moćnoj Filadelfiji sa 26 poena, 10 skokova, šest asistencija, dve blokade i dve "krađe", pomogavši ekipi da napravi najveći preokret u… »\nMondo pre 4 satajoš 18 povezanih\n"Ovo je: S****!" Besni Rafael Nadal se naljutio na novinara zbog žene: Ozbiljan si? Ovo je ozbiljno pitanje ili šala?!\nB92 pre 53 minutajoš 11 povezanih


Sarajevo domaćin Regionalne konferencije o upravljanju rizicima - Udruženje banaka Bosne i Hercegovine\nSarajevo domaćin Regionalne konferencije o upravljanju rizicima\nNa regionalnoj konferenciji "Novi regulatorni okvir u bankarstvu - stabilnost finansijskog sektora, kreditni rejting i ekonomski razvoj BiH", Parodi je naglasio da je za kompletiranje legislative o bankarstvu u BiH neophodno da Parlamentarna skupština BiH što prije usvoji zakon o osiguranju depozita u bankama BiH.\nKonferencija je u Sarajevu okupila stručnjake iz oblasti upravljanja rizicima, članove uprava evropskih i bh. banaka, čelne ljude agencija za bankarstvo i MMF-a kako bi sagledali izazove s kojim će se ta oblast susresti u procesu EU inegracija. Konferenciji su prisustvovali i predstavnici Udruženja banaka BiH.\n"U tome ključnu ulogu ima regulatorni okvir u kojem bh. banke posluju i način na koji će iznijeti predstojeće usklađivanje sa EU regulativama", naveo je Softić.\n"Odgovorni smo da napravimo stabilan bankarski sektor koji će biti u mogućnosti da izdrži sve izazove i moguće krize, te da bude generator ekonomskog razvoja i stvaranja novih radnih mjesta", istakao je Mahmuzić.


UNIQA prijatelj Festivala uličnih svirača | Biznis i Finansije\n/ Posle 5 / UNIQA prijatelj Festivala uličnih svirača\nUNIQA prijatelj Festivala uličnih svirača\nRedakcija BIF on 01/09/2017 - 10:52 in Posle 5\nUNIQA osiguranje prijatelj je jedinstvenog Festivala uličnih svirača, čiji će se glavni program održati od 1. do 3. septembra u Novom Sadu.\nOvogodišnji Festival uličnih svirača biće održan od 1. do 3. septembra u Podgrađu Petrovaradinske tvrđave, u proširenoj koncepciji u odnosu na prethodnih 16 godina koliko je trajao kao Festival uličnih svirača. Ove godine će tako, uz uobičajene muzičke nastupe, program činiti i performansi, ambijentalne predstave, filmske i video projekcije, umetničke instalacije i intervencije u prostoru, kao i radionice, konferencije, predavanja i organizovani obilasci Podgrađa i podzemlja Petrovaradinske tvrđave.\n„Zadovoljstvo nam je što imamo priliku da budemo deo jedne ovako jedinstvene manifestacije i da kroz originalan i drugačiji koncept festivala nastavimo svoje ulaganje u kulturu. Podrškom Festivalu uličnih svirača, uspeli smo da damo doprinos Novom Sadu, zajednici u kojoj žive naši brojni klijenti i u okviru koje uspešno poslujemo već dug niz godina. Drago nam je da smo imali priliku da omogućimo svim ljubiteljima kvalitetne muzike i odlične zabave da uživaju kako u fantastičnom ambijentu Podgrađa u Petrovaradinu tako i u raznovrsnim nastupima umetnika iz celog sveta. Zato i želim da pozovem sve Novosađane, ali i sve ljubitelje dobre zabave da dođu na festival i uživaju u bogatom programu“, izjavila je Sonja Marić, direktorka sektora za marketing i odnose s javnošću UNIQA osiguranja.\nFestival uličnih svirača – Gradić fest biće otvoren u petak 1. septembra, svečanom povorkom koja će proći ulicama Novog Sada, od Trga slobode do Podgrađa Petrovaradinske tvrđave, gde će svi učesnici dobiti zlatne balone i na taj način simbolično osvetliti put do mesta gde će ovogodišnji festival biti i zvanično otvoren. Povorka građana i umetnika će iz centra grada krenuti u 20 časova, gde a nju će predvoditi Flaach Bras Band iz Švajcarske, orkestar limenih duvača koji svira u hodu, uz vizuelni segment od pet velikih skulptura napravljenih od balona, koje predstavljaju pet zlatnih ptica, simbol mira prisutan na grbu Petrovaradina.\nProgrami festivala će se nakon i pre toga u Gradiću odvijati na više od 10 različitih punktova i svi će biti besplatni za posetioce.


Danilović: Ne plašimo se Italije, ali nismo favoriti\nRTV\t12.09.2017 14:34\nPrvi čovek Košarkaškog saveza Srbije Predrag Danilović ne vidi Srbiju kao favorita protiv Italije u četvrtfinalu Evropskog prvenstva.\n"Biće teško, baš teško protiv Italije. Nemam utisak da smo favoriti, nedostaje nam sedam igrača, u takvoj situaciji bi i Golden Stejtu bilo teško, a kamoli nama. Ne mislim da smo u prednosti u odnosu na Italiju. Ipak, nemamo pravo na izgovor, navikli smo se i idemo da se borimo", rekao je Danilović, a prenosi Gazeta delo Sport.\nDanilović naglašava da se ne plaši Italije, iako veoma respektuje sadašnji tim Azura.\n"Italija igra dobro, organizovano i sa klupe je dobro vođena. Nikada se nisam plašio u košarci. Ove utakmice su važne, tu se gleda težina i koliko ko vredi", rekao je Danilović.\nItalijanske novinare zanimalo je kakvo mišljenje ima o najboljem šuteru srpske reprezentacije Bogdanu Bogdanoviću.\n"Bogdanović je za mene kao sin. Odrastao je u Partizanu gde sam bio predsednik. Podseća me na mene, uživanje je gledati ga".\nDanilović je dodao da ima veoma visoko mišljenje o selektoru selekcije Italije Etoreu Mesini, koji ga je trenirao u bolonjskom Virtusu 1998. godine na putu ka tituli prvaka Evrope.\nČetvrtfinale između Srbije i Italije igra se u sredu od 20.30 u istanbulskoj dvorani Sinan Erdem.\nAradori: Ključ je odbrana; Meli: Srbija kandidat za zlato\nItalijanski košarkaš Pjetro Aradori smatra da je odbrana i zaustavljanje Bobana Marjanovića i Bogdana Bogdanovića ključ u meču protiv Srbije u pohodu na polufinale prvenstva Evrope u Istanbulu.\n"Ako pobedimo to će biti zahvaljući odbrani, ne sećam se da je neka reprezentacija Srbiji ubacila 100 poena. Moramo da zaustavimo Marjanovića, jak njihov faktor u centarskoj liniji. Neophodno je i da ograničimo Bogdanovića, njihovog najboljeg strelca. Mnogo toga biće odlučeno u tom segmentu", rekao je Aradori na konferenciji za medije u Istanbulu.\nPlejmejker Virtusa iz Bolonje kaže da bi ukoliko zaustave Bogdanovića i Marjanovića bili blizu pobede.\n"Odigrali smo odlično do sada na turniru, ali glavom smo samo u duelu sa Srbijom. Znamo da je pred nama možda i poslednja šansa za ovu generaciju da napravi uspeh. Učimo iz naših grešaka, detalji mogu da odluče", poručio je Aradori.\nNjegov saigrač Nikolo Meli izneo je niz pohvala na račun izabranika Aleksandra Đorđevića.\n"Srbija je kandidat za zlatnu medalju. Pred nama je težak izazov, znamo kako je bilo u Atini u prijateljskom meču. Moramo da budemo agresivni, ali i staloženi, to je put ka pobedi", kazao je Meli.\nJokić: Pričao sam sa Saletom, ne igram za Srbiju ovog letaHjuston na korak od velikog finalaPartizan pobedio Megu, čeka ga ZvezdaNa korak do finala: Seltiksi odbranili BostonCrno-beli mogu da odahnu: Bondža Si nije teže povređenBogdanović u drugom timu rukija NBA ligeSi u bolnici, svi se nadaju najboljemPartizan sjajan na startu plej-ofa, težak pad Bandže Sija brineLebron "pokidao" BostonČanak: Mega rasterećena i opasna; Veličković: Greške mogu biti skupoceneDončić ide u NBA: Najlepši način za odlazak iz RealaReal ukrao Željkov sanKrunisanje kralja u Beogradu: Real je novi šampion EvropeKo će do 10. titule u Beogradu - Obradović ili Real?Kralj uzvraća udarac: Kavsi pregazili Seltikse"Klinac" piše istoriju – Dončić najmlađi MVP EvroligeDončić: Real apsolutno zaslužio finaleRealova istorijska šansa: Dupla evro titulaReal srušio CSKA i zakazao finale sa FeneromFenerbahče u finalu, Željko ide po 10. titulu


Obnavljanje korparske proizvodnje u Bosanskom Šamcu – Centralna.ba\n“Kroz dva projekta koja su razvijana preko opštine zasađeno je 10 hektara novih plantaža vrbove šibe. Procjena je da ukupno 30 hektara postoji na ovom području, a pojavili su se investitori koji su čuli da se proizvodnja ponovo budi. Investitori iz srednje Bosne zasadili su jednu plantažu u rejonu sela Grebnice”, kaže Blažanović.\n“Projekat je u pripremi, a očekuje se da će uskoro početi njegova realizacija. Predviđeno je da se kroz udruženje pojedinačno najviše plasira 45.000 KM za pojedine projekte. U opštini Šamac predviđeno je da se vrši opremanje korpara koje djeluju kroz udruženje”, ističe Blažanović.\nPrema njegovim riječima, poljoprivrednu zadrugu “Posavina” Obudovac trebalo bi opremiti guljačima šibe i kotlom za kuhanje šibe.\n“Zamišljeno je da bi jednu trećinu sredstava dao IFAD fond, jednu opština, jednu udruženje, a predviđena je mogućnost da se za proizvođače korparske vrbe daju povoljni krediti mikrokreditnih organizacija”, kaže Blažanović.\n“Bilo bi dobro ako bi se ovo moglo brendirati, da bude zaštićeni proizvod ovog kraja”, rekao je Blažanović i dodao da se radi na tome.


Ko je pojačanje sezone u Premijer ligi? - Sportske.net\nIako je možda malo rano za konačan sud, ugledni engleski list pokrenuo je glasanje.\nArsenal dogovorio transfer, za skauta 2 miliona evra!Adebajor: "Pitajte Rosickog kako je i biće dva i po meseca van terena"I Tijago Silva ubeđuje Kutinja!Murinjo ga platio 30 miliona, sada ga ne želi više u klubu?Benitez: "Pogba nije nivo Džerarda"\nOvog leta su pomerene granice u svetu fudbala, makar kada su transferi u pitanju.\nNejmar je napustio Barselonu i pojačao Pari sen Žermen, francuski klub je za to zadovoljstvo morao da plati 222 miliona evra, tačnije Barsa je toliko zaradila na ime transfera. Obeštećenje je na kraju platio sam Nejmar, njemu je novac uplatila država Katar na ime sponzorskog ugovora, kako bi PSŽ izbegao probleme sa FFP.\nTo je sada svakako manje bitno, kako je činjenica da je lestvica pomerena i da su cene svim igračima znatno skočile.\nIpak, pojedini timovi su uspeli da se pojačaju i pre Nejmarovog transfera, pa je tako Liverpul još početkom prelaznog roka doveo Mohameda Salaha za oko 40 miliona evra, što se sada može smatrati krađom.\nJunajted je takođe "na vreme" angažovao Lukakua, doveli su ga sredinom jula za oko 85 miliona evra.\nArsenal je još pre početka prelaznog roka angažovao Seada Kolašinca bez utrošenog centa na obeštećenje, pa se i to može smatrati sjajnim transferom.\nPrema mnogima je posao leta napravio Brajton, kada je za tri miliona evra angažovao Paskala Grosa iz Ingolštata, dok je sjajan posao napravio i Votford angažovanjem mladog Brazilca Rišarlisona iz Fluminensea, za oko 12,5 miliona evra.\nOVDE možete pronaći koga je sve ugledni "Skaj Sports" stavio na listu potencijalno najboljih transfera minulog leta u Premijer ligi, a možete i sami dati svoj glas.


Uhapšena službenica PIO fonda: Osumnjičena da je podizala penzije preminulih - Bizlife.rs\nUhapšena službenica PIO fonda: Osumnjičena da je podizala penzije preminulih\n13:09 Beograd, 26.02.2019.\nPripadnici Ministarstva unutrašnjih poslova (MUP) uhapsili su V. M. službenicu u PIO fondu – Filijala Bačka Palanka osumnjičenu za proneveru, odnosno jer je podizala penzije preminulih osoba, saopštio je MUP.\n“Sumnja se da je V. M. od 2005. do 2018. godine, pomoću šifri za pristup sistemu PIO fonda, vršila isplatu penzija preminulim osobama i licima kojima je penzija prestala po drugom osnovu. Osumnjičena je uplaćivala sredstva na račune koje je otvarala na ime rođaka i prijatelja, a zatim je taj novac podizala platnim karticama na bankomatima”, navodi se u saopštenju MUP-a.\nDodaje se da je na taj način V. M. prisvojila novac u iznosu 23.144.945 dinara.\nOsumnjičenoj je određeno zadržavanje do 48 časova i uz krivičnu prijavu, biće privedena Višem javnom tužilaštvu u Novom Sadu.\nUtvrđivanje odgovornosti drugih zaposlenih\nMinistarstvo za rad, zapošljavanje, boračka i socijalna pitanja Srbije saopštilo je da su hapšenju V. M. prethodile redovne i vanredne kontrole rada.\nKako je precizirano u saopštenju, redovne i vanredne kontrole rada su sprovedene u avgustu 2018, tokom kojih su otkrivene pronevere, nakon čega je PIO fond podneo krivičnu prijavu protiv V. M, 6. septembra prošle godine.\nIz ministarstva ističu da je PIO fond radio na prikupljanju dokumentacije i dopunama krivične prijave i dodaju da je, po sprovođenju radno-pravnog postupka, uhapšenoj 21. novembra 2018. uručen otkaz.\n“U toku su postupci i za utvrđivanje eventualne odgovornosti drugih zaposlenih na poslovima koja su predmet ovog postupka, te da će svi za koje se utvrdi bilo koji stepen odgovornosti i propusta u radu biti adekvatno kažnjeni”, navedeno je u saopštenju.\npenzije pio hapsenje


RTCG - Radio Televizija Crne Gore - Nacionalni javni servis :: Kulturna galaksija :: Umjetnička kolonija podignuće kvalitet kulture u DG\n01. 12. 2020. 16:55 >> 16:56 0\nZajedničkim snagama pristupili smo i sanaciji i rekonstrukciji objekta Umjetničke kolonije, a sve u cilju stvaranja povoljnijih uslova koji će obezbijediti bolju umjetničku produkciju i prezentaciju savremenog stvaralaštva i na primjereniji način doprinijeti međunarodnom vizibilitetu kulturno-umjetničkih potencijala Danilovgrada i Crne Gore, kazao je ministar kulture Aleksandar Bogdanović.\nZavršena je prva faza rekonstrukcije Umjetničke kolonije. Prva faza adaptacije obuhvatila je gotovo 70% radova na cijelom objektu, dok će u narednojbiti završeni radovi u potkrovlju, predviđenom za rezidencijalni boravak učesnika Internacionalnog simpozijuma skulpture.\n„Umjetnička kolonija jedinstvena je ustanova kulture u Crnoj Gori, koja je programskom profilacijom orijentisana na polje likovnih umjetnosti, sa posebnim akcentom na Međunarodni simpozijum skulpture.Godinama je funkcionisala u neuslovnom objektu, sa slabom infrastrukturom, oskudne opremljenosti i nizom drugih nedostataka, tako da je bilo neophodno krenuti sa kompletnom adaptacijom zgrade. Nakon rekonstrukcijeUmjetnička kolonija funkcionisaće i na rezidencijalnoj osnovi, kako bi bio obezbijeđen boravak učesnicima Simpozijuma skulpture“, kazao je Bogdanović.\nPodsjetio je da su dostignuća Umjetničke kolonije bilamotivacija za dalji razvoj i unapređenje njenog položaja, pa su Ministarstvo kulture i Opština Danilovgrad prošle godine zaključili Sporazum kojim je Internacionalni simpozijum skulpture dobio status manifestacije od posebnog značaja za kulturu.\nDodjelom statusa, kako je kazao, cilj je bio da se unaprijedi festivalska organizaciona i produkciona šema, doprinese podizanju kvaliteta kulturne ponude, afirmiše crnogorska kulturna različitost i kulturni identitet, ali i da seuspostavi saradnja države i lokalnih samouprava i njihovim sadejstvom obezbijede sigurni i održivi izvori finansiranja i institucionalni modeli.\n„U tom kontekstu, zajedničkim snagama pristupili smo i sanaciji i rekonstrukciji objekta Umjetničke kolonije, a sve u cilju stvaranja povoljnijih uslova koji će obezbijediti bolju umjetničku produkciju i prezentaciju savremenog stvaralaštva i na primjereniji način doprinijeti međunarodnom vizibilitetu kulturno-umjetničkih potencijala Danilovgrada i Crne Gore“, dodao je Bogdanović.\nUvjeren jeda će dodijeljeni status i rekonstruisani objekat kulture učiniti da Umjetnička kolonija budućim radom pozicionira Danilovgrad i Crnu Goru kao nezaobilaznu umjetničku i turističku destinaciju.\n„Nadam se da ćenova izvršna vlast podržati koncept naših kulturnih politika i, shodno tome, umjeti da prepozna višestruki značaj investiranja u kulturnu scenu Danilovgrada“, poručio je ministar Bogdanović.\nAleksandar Bogdanović JU Umjetničke kolonije\n"Građanska CG ovog puta mora dobro razumjeti poruku"\n08. 11. 2020. 4


- Te zemlje imaju slične probleme kao i Srbija, oko svog teritorijalnog integriteta i suvereniteta, i govore o tome da će podržati kompromisno rešenje do koga se dođe, a za to vreme povući će ili suspendovati ranije donete odluke - rekao je Dačić na konferenciji za medije u Beogradu, gde je održana sednica Glavnog odbora Socijalističke partije Srbije (SPS), čiji je predsednik.\nPrema njegovim rečima, te zemlje su suočene sa ogromnim pritiscima i naveo primer da je predsednika Naurua sutradan posle note o povlačenju priznanja pozvao ambasador SAD u Australiji kojeg je interesovao taj postupak.\n- SAD u celoj ovoj svetskoj krizi bave se da li Nauru priznaje Kosovo ili ne priznaje, ali njima je to dozvoljeno, a mi kad zovemo, mi ne smemo, e pa, to neće moći. Ja sam zahvalan predsedniku Vučiću što je dao insturkciju da se radi na povlačenju priznanja, zato što je to od velikog državnog i nacionalnog interesa - rekao je Dačić.\n- Da bi neko nešto izglasao u UN, mora da ima najmanje 97 glasova, u idealnim uslovima da svi budu prisutni. Srbija mora da se obezbedi da to Kosovo nema. Naša garancija da ta tema neće doći na dnevni red Skupštine jeste Rusija i veto u Savetu bezbednosti UN, ali za svaki slučaj, mi moramo da radimo na smanjenju broja zemalja koje priznaju Kosovo i da to padne ispod 97 - podvukao je Dačić.\n- Mi ćemo nastaviti sa ovim, a kritike koje dolaze na naš račun zbog politike povlačenja priznanja su neosnovane i nemaju nikakve veze i ne smeju se dovoditi u vezu sa eventualnim ukidanjem taksi, zato što su takse necvilizacijski i jednostrani akt - istakao je Dačić.\n- Dok se od nas traži da prestanemo, velike zemlje pozivaju druge zemlje da priznaju Kosovo, a Priština radi na novim zemljama koje će da ih priznaju. Islamska konferencija poziva sve islamske zemlje da priznaju Kosovo, a od nas se traži da mi to prestanemo, pa nismo mi toliko glupi. Predsednik Vučić je jasno rekao da je to moguće samo ako svi prestanu da rade na tome, ali do toga, u ovom trenutku, ne može doći - zaključio je Dačić.\nDačić: Osam odsto članica UN POVUKLO priznanje Kosova


Beta\t 13. juna 2016. 16:00\nPredstavnici Evropske investicione banke (EIB), Ministarstva finansija Srbije i Narodne banke Srbije potpisali su danas ugovor o kreditu EIB od 150 miliona evra za mala i srednja preduzeća u Srbiji i infrastrukturne projekte u oblasti poznavanja ekonomije, energetike, zaštite životne sredine, industrije, zdravstva, obrazovanja i usluga.\nPremijer Srbije Aleksandar Vučić danas je u razgovoru sa potpredsednikom EIB-a Darijom Skanapijekom istakao da su mala i srednja preduzeća najefikasniji deo privrede i daju najveći doprinos povećanju zaposlenosti, bruto domaćeg proizvoda i prometa zbog čega se smatraju okosnicom rasta i razvoja nacionalnih ekonomija.\n“Uloga malih i srednjih preduzeća naročito je značajna u zemljama u tranziciji koje se suočavaju sa problemima visoke nezaposlenosti. Zato smo 2016. proglasili godinom preduzetništva u kojoj ćemo više novca izdvojiti za one koji su na početku svog biznisa. Srbija će biti uspešna zemlja kada mala i srednja preduzeća budu ostvarivala 50 odsto bruto domaćeg proizvoda”, rekao je Vučić.\nOn je, kako je saopšteno posle sastanka, zahvalio predstavnicima EIB na pomoći u ekonomskom oporavku Srbije.\nKako je navedeno u saopštenju, danas potpisan kredit EIB-a je jedan od najpovoljnijih na tržištu, sa dugim periodom otplate i niskom kamatnom stopom poslovnih banaka, uz kontrolu NBS. Za mala i srednja preduzeće grejs period je četiri godine, uz otplatni period od osam godina, za velike kompanije grejs period iznosi pet godina a otplata je 10 godina.\nTo je drugi deo od ukupno 500 miliona evra kreditnih linija EIB namenjenih ekonomskom oporavku Srbije. Prva tranša kredita, u iznosu od 150 miliona evra, potpisana je 2014. godine.\nOd 2011. godine, banka Evropske unije je finansirala više od 20 investicionih projekata u Srbiji za koje su dati krediti ukupne vrednosti 1,6 milijardi evra.\nPotpredsednik EIB Dario Skanapijeko istakao je da će ta banka pružiti finansijsku i stručnu pomoć potrebnu da se ponovo pokrene rast u Evropskoj uniji, kao i u zemljama kandidatima i potencijalnim kandidatima.\n“Ova poseta je prilika da se još jednom potvrdi posvećenost EIB da podrži sve segmente srpske privrede. Sa premijerom Vučićem, koji je na početku svog drugog mandata, i sa svim ministrima u Vladi, prepoznali smo mogućnosti za intenziviranje saradnje u narednim godinama”, istakao je Skanapijeko.


Šta da radite ako mislite da su vaši onlajn nalozi hakovani - Generali Blog\nPrijavljivanje na onlajn nalog i saznanje da je hakovan, jedan je od košmara koji su mnogi doživeli. Nažalost, hakovanje postaje sve češća pojava zbog količine podataka koje čuvamo, sve većeg broja vebsajtova koje koristimo i sve prefinjenih softvera za hakovanje koji se razvijaju širom sveta. Ako mislite da vam je nalog hakovan, morate reagovati brzo. Zato uvek treba da znate kako da prepoznate hakovanje, kako da postupite u slučaju da do njega dođe i kako da ga sprečite.\nKako da prepoznate hakovanje\nMada mogu da variraju u zavisnosti od vrste hakovanja, postoji mnogo uobičajenih signala kojih treba da budete svesni. To mogu biti čudne poruke na vašem računaru, uključujući one o „otkupu” i upozorenja na zaraženost zlonamernim softverom (malware) koji nemate ili ne prepoznajete.\nNeočekivani troškovi na izvodima sa tekućeg računa i izvodima za kreditnu karticu, još su jedan važan pokazatelj hakovanja, čak i ako su ti iznosi mali. Naime, da bi proverili da li pratite iznose vaših troškova na računu, hakeri počnu sa malim iznosima, npr. s kupovinom kafe ili nekom drugom jeftinom stavkom, pre nego što počnu da vam s računa skidaju veće iznose.\nAko vam lozinke za onlajn naloge i elektronsku poštu iznenada ne rade ili ste odjavljeni i ne možete ponovo da se prijavite, shvatite to kao znak mogućeg hakovanja. Tako treba shvatiti i sumnjive pozive u kojima vas opominju da niste platili usluge koje se ne sećate da ste tražili.\nŠta da uradite ako mislite da ste hakovani\nBrzo reagovanje je jedan od najboljih načina da pokušate da štetu nanetu hakovanjem svedete na najmanju moguću meru. Počnite tako što ćete promeniti lozinke na svakoj lokaciji na kojoj ste sačuvali podatke o ličnosti, karticama i slično. Zatim izbrišite sve osetljive podatke koji su bili sačuvani na hakovanom nalogu, kao što su privatni imejlovi sa priloženim dokumentima koji bi mogli biti upotrebljeni za lažno predstavljanje na mreži. Što pre upozorite prijatelje i porodicu na sumnjive imejlove ili poruke u kojima se neko predstavlja kao vi i eventualno traži informacije ili novac.\nNa društvenim mrežama povucite autorizaciju za sve aplikacije koje se mogu povezati s vašim nalogom i proverite da li na izvodima iz banke ima sumnjivih isplata. Takođe je dobro pozvati banku i upozoriti je kako bi bila spremna da odgovori na potencijalne sumnjive aktivnosti. U zavisnosti od vrste hakovanja, možda ćete hteti da poništite svoju platnu karticu i zatražite novu. Ako vam je hakovan računar, skenirajte ga zvaničnim softverom za otkrivanje zlonamernih softvera i uklonite sve što je sumnjivo\nKako da sprečite buduće hakerske aktivnosti\nPostoji mnogo jednostavnih načina da rizik od hakovanja svedete na minimum. Obavezno koristite različite, komplikovane lozinke na svim svojim onlajn nalozima i sačuvajte ih pomoću bezbedne aplikacije za upravljanje lozinkama za slučaj da ih zaboravite. Kad god je to moguće, koristite dvofaktorsku potvrdu identiteta na svojim nalozima i hakerima otežajte upad tako što ćete dodati bezbedan broj telefona ili drugu adresu elektronske pošte.\nUložite u dobar softver za otkrivanje zlonamernih softvera i redovno skenirajte računar da sprečite viruse. Smanjite mogućnost da se hakovanje ponovi tako što nećete preuzimati filmove ili muziku sa torent vebsajtova, jer vas oni izlažu rizicima. Iako će vam oduzeti neki minut više da ih svaki put ponovo unesete, razmislite o tome da podatke sa platne kartice na čuvate na sajtovima onlajn prodavača kao što je Amazon, jer i oni mogu biti hakovani.\nAko primite imejl, SMS poruku ili telefonski poziv od svoje banke ili od nekog velikog prodajnog lanca kojima se od vas traže lični podaci, uvek proverite broj ili adresu sa kojih dolaze. Ako niste sigurni, proverite njihovu autentičnost tako što ćete pozvati broj telefona na zvaničnom vebsajtu ili na svojoj kartici, a ne telefon u imejlu ili SMS poruci.\nImajte na umu da vam banka nikada neće tražiti PIN ili lozinku preko telefona, pa nemojte davati te podatke. Lične podatke na društvenim mrežama svedite na minimum, a postavke o privatnosti podesite tako da informacije ograničite samo na potvrđene prijatelje.\nNa kraju, ako na društvenim mrežama dobijete zahtev da se povežete s nekim koga ne poznajete, pre nego što ga prihvatite proverite da li vam je zahtev poslala stvarna osoba – ako ima malo fotografija i ako nemate zajedničkih prijatelja, možda bi bilo bolje da odbijete zahtev.


U pozitivnoj i optimističnoj atmosferi sinoć je u prepunoj sali OV Novo Sarajevo u skladu sa Odlukom o sazivanju i održavanju konvencija interesnih oblika organizovanja KO SDP BiH Sarajevo održana Izvještajno-izborna konvencija Foruma žena KO SDP BiH Sarajevo.\nKonvenciji su prisustvovale delegatkinje iz svih Općinskih organizacija kao i brojni gosti. U izvještajnom dijelu predsjednica Edita Sulejmanović je prezentirala rad Foruma žena u periodu između dvije Konvencije.\nIzvještaj koji je bio presjek realiziranih aktivnosti i rezultata KO FOŽ-a, jednoglasno je usvojen. Nakon izvještajnog uslijedio je izborni dio Konvencije. Prisutne delegatkinje su glasale za izbor predsjednice, 5 potpredsjednica i koordinatorice FOŽ KO SDP BiH Sarajevo.\nNovoizabrana stara /nova predsjednica FOŽ KO SDP BiH Sarajevo, Edita Sulejmanović se na kraju obratila prisutnima i zahvalila na ukazanom povjerenju, te pozvala sve da se aktivno uključe u rad Foruma jer samo jedinstvene i povezane možemo postići željene ciljeve.


Morsko dobro planira vodeni terminal u Tivtu\nFoto: Vuk Lajović, budući vodeni terminal na Aerodromu,\nDanas ističe rok koji je rukovodstvo JP Morsko Dobro iz Budve dalo svim zainteresovanim vlasnicima plovila koja su registrovana za privrednu djelatnost prevoza putnika, da se prijave toj firmi za eventualno uvođenje brodskog transfera putnika koji avionima putuju sa aerodroma Tivat.\n-U cilju rasterećenja drumskog saobraćaja u periodu ljetnjih mjeseci i efikasnijeg i bržeg prevoza putnika koji borave na crnogorskoj obali, JP za upravljanje morskim dobrom Crne Gore planira da organizuje sezonsko pristajanje i privez plovnih objekata na pristaništu i privezištu Mrčevac (Kukoljina) za potrebe Aerodroma Tivat.\nS tim u vezi, pozivamo sve zainteresovane vlasnike plovnih objekata, registrovane za privrednu djelatnost - prevoz putnika na moru, da se zaključno sa srijedom 22. junom, prijave Javnom preduzeću za prevoz (morskim putem) sa aerodroma u Tivtu do krajnje destinacije putnika-saopšteno je iz JP Morsko dobro.\nPostupajući shodno zaključcima Vlade Crne Gore, to JP je započelo aktivnosti na čišćenju i uređenju prostora u zoni morskog dobra na lokaciji Kukoljina, u blizini aerodroma.\nO ovoj aktivnosti, koja će trajati narednih deset dana, Morsko dobro je pisanim putem obavijestilo Sekretarijat za inspekcijski i komunalni nadzor.\nIz te kompanije nisu pojašnjavali kako eventualnim uvođenjem brodskog prevoza dijela putnika aerodroma Tivat, namjeravaju riješiti zagušenost drumskih saobraajnica u Tivtu, imajući u vidu da će putnici koji dolaze na aerodrom ili sa njega putuju, a koji budu koristili usluge brodskog prevoza sa pristaništa u Kukoljini, svakako morati da budu transportovani od njega do terminalne zgrade aerpdroma i obrnuto drumskim putem, uključujući dijelom i zagušenom Jadranskom magistralom.\nU Kukoljini inače, postoji manje betonsko mulo blizu dvije tamošnje javne plaže, a donedavno je egzistirao i jedan privremeni ugostiteljski objekat - restoran, koji je u međuvremenu uklonjen.\nU važećem “Programu privremenih objekata u zoni morskog dobra za teritoriju Opštine Tivat za period 2019-2023”, na toj lokaciji su uz jedan veći i jedan manji privremeni ugostiteljski objekat, ucrtani i jedan “montažno-.demontažni privremeni objekat dimenzija 65 x 24 x 6 metara”, ukupne površine 1.300 kvadrata sa namjenom “montažna hala - terminal za putnike”.\nU akvatorijumu kod postojećeg betonskog pristaništa predviđeno je i postavljanje u moru još jednog privremenog objekta - plutajućeg pontonskog privezišta dimenzija 50 x 2,5 metara.\nMeđutim, za korišćenje tog objekta u smislu pristajanja plovnih objekata, neophodno je dobiti formalnu saglasnot Agencije za civilno vazduhoplovstvo Crne Gore jer ovdje ne mogu pristati plovila čija je visina veća od tri metra iznad površine mora, budući da se lokacija nalazi unutar najuže kontakt zone praga piste 14 aerodroma Tivat i “probija” njene tzv. horizontalne prelazne ravni.\nIz aktuelnog Odbora direktora Aerodroma Crne Gore su proteklih mjeseci u nekoliko navrata poručivali da za ovo ljeto namjeravaju uvesti uslugu vodenog prevoza putnika do njihovih krajnjih odredišta.\nIpak, budući da ovog ljeta zbog nepostojanja aviosaobraćaja sa Rusijom, Ukrajinom i Bjelorusijom koji su zbirno bili najveće tržište aerodroma Tivat nakon Srbije, tivatska vazdušna luka neće ni izbliza imati promet u špicu sezone kakav je imala ranijih godina, izvjesno je i da neće postojati ni velika potreba za brodskim porevozim avionskih putnika preko pristaništa u Kukoljini.